Annus XV - Vol. XV 1 Octobris 1923 


ACTA APOSTOLICAE SEDIS 


COMMENTARIUM OFFICIALE 


Acta Pii PP. XI: Constitutio Apostolica, p. 485; Litterae Apostolicae, 
p. 488; Epistolae, p. 495. 


Acta SS. Congregationum: S. C. Consistorialis : Provisiv Ecclesia- 
rum, p. 512. - S. C. Conciléi: Romana. Redemptionis canonum, p. 518. 
- 8. C. de Propaganda Fide: Nominationes, p. 514. 


Acts Tribunaliam: S. 2. Rota: Romana. Crediti, p. 515. 


Diarium Romanae Curise: S. C. del Coneilio: Avviso, - Segreteria 
di Stato: Nomine, onorificenze. - Maggiordomato: Nomine. - Necrolo- © 
gio, pp. 528-532. 


is 


ROMAE 


TYPIS POLYGLOTTIS VATICANIS | 


MCMXXIII 


Directio: Palazzo della Cancelleria — Roma. Pretium annuae 
 Administratio: Tipografia Poliglotta Vaticana. Pro Italia, Lib. 18. — Extra: Italiam, 
Roma, Untus fascteult, Lib, 


« Bis fere in mense (Commentarium) prodibit ac quotiescumque vel necessitas vel utditas id 
Commentarii Officialis ratione die 29 octobris 1908 oe. 


{ 
¥ 
“YZ 
~ A 
a of. 
A 
f 
‘ 
yess 


INDEX HUIUS FASCICULI 


(An. XV, n. 10 - 1 Octobris 1923) 


ACTA PII PP. XI 
ConsTiITUTIO APOSTOLICA 


supremae. - Erectionia dioecesium Bar- 
rensis et Camposinae. - 4 dic. 1922 . 


n 
im. catholico nomini. - tur 
Iv Africa centrali. - 12 1023 . 
. Cum Apostolico munere. - 
nova de 
Vv. In tis. 
christiani nominis. - Nova 


EPIsTOLaB 


I. Ba qidem. - Ad R. P. D, losephum 
episco vensem : 
ui muse um sacerdotii et 


Cum in eo. - Ad R. P. D. Augustinum 


Iv. urchidioecesim. - Ad P. D. 
card. Nasalli Rocca 


XL. 


XIII. Probe 
ci 


XIV. Quae 


Pag. 


Lai, Sacri Conlegii Subdecanum, 
quem mittit Genuam ad Con- 
ventum Kucharisticum. - 10 aug. 1923 
i . ~ Ad R, P. D. 


Aloysium Marelli, 
mensem: de Synodo dioecesana 


Be 
us sancti xan 


Aidanum card. Gasquet: de sollemni- 
bus quater decies saec: 
S. Mariae in Porticu. - 15 $1923 506 
um E. uren em 
tum mittit ad 
ris Turritanum, - 15 1923 308 
Rogatum te esse. - Ad Emium P. D. Caie- 
tanum card. Bisleti: de Conventu Eu- 
Utinensi. - augusti 1923 


onorem mi 
Varsaviae suburbio eius sumptibus ex- 
structo. 23 
ab initio. 


ronitarum: ad gratulandum ntum 
ac vicesimum patriarchalis itatis 
annum. - 27 augusti 1923. . . . . 510 
ACTA 88: CONGREGATIONUM ' 
8. CONGREGATIO 
Provisiones Ecclesiarum ........ 518 


Nominationes ..... 514 
ACTA TRIBUNALIUM 
SACRA ROMANA ROTA 
Romana. - Crediti. - 22 iunii 1923. 515 
DIARIUM ROMANAE OCURIAE 


| 
imum 
— 
VILL. [ndictus. - Ad Emum P. D. um 
Lerrgraz APOSTOLICAE 
In civ itate Kevelaer. - Titulus Basilicae } 
minoris confertur paroeciall ecolesiae x. N m est Nobis. - Ad Eihum P. D. 
|_| 
489 
oo | 
401 
man viduam Radziwill: de templo in 
510 
B. M. V. de Nazareth, urbis Belemensis 
de Pard, ‘privilegiis Basilicae minoris 
augetur. - 19 iwnit 1923 . . . . . 
I. 
On in 8. CONGREGATIO CONCILIZ 
mensem novembrom indlcto.- et ali .-R 
tiarum, ceterosque Venetorum Episco- OCONGEREGATIO PROPAGANDA 
de Coneilio provinciali proxime ab 
agen: 
- 1988 . 
Inchiensom sou : de, indi- 
eo dioecesana Synodo. - 
card. Mercier, ar- 
Mechliniensem: de Con- 
habendo. - 25 7023. . .. SO} 1. Congregazione del Concilio: Avviso . 588 
nensis a B, M. V. Consolata: oh quin- IV. Necrologio. ........... 


Annus XV - Vol. XV 1 Octobris 1923 Num. 10 


ACTA APOSTOLICAE SEDIS 

ACTA PII PP. XI 


CONSTITUTIO APOSTOLICA 


NICTHEROYENSIS 
ERECTIONIS DIOECESIUM BARRENSIS DE PIRAHY ET CAMPOSINAE 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad supremae Apostolicae Sedis solium, divina disponente clementia, 
evecti, inter plurimas gravissimasque curas, quibus undique premimur, eas 
potissimum pastorali cordis affectu amplectendas esse putamus, quae ad 
animarum christifidelium curam magis in Domino conducere dignoscuntur. 

Quo spirituali fidelium suorum bono consuli posset, venerabilis fra- 
ter Augustinus Franciscus Bennassi, hodiernus Episcopus Nictheroyensis, 
in tres suam dioecesim dividere, ibique duas alias dioeceses erigere neces- 
sarium duxit idque a Nobis suppliciter petiit. Quum eius precibus ac- 
cessisset favorabile votum venerabilium fratrum Apostolici Nuntii et 
Cardinalis Archiepiscopi Sancti Sebastiani Flumiais [anuarii, huius Nichte- 
royensis Ecclesiae Metropolitani, eas benigne excepimus et, audito voto 
venerabilium pariter fratrum S. R. E. Cardinalium Sacrae Congregatio- 
nis Consistorialis, ad optatas divisiones et erectiones deveniendum decre- 
vimus. Quapropter, suppleto, quatenus opus sit, quorum intersit vel sua in- 
teresse praesumant, consensu, de Apostolicae potestatis plenitudine et 
facultate quoque utentes in Apostolicis sub plumbo Litteris Ad uni- 
versas orbis Ecclesias, diei vigesimae septimae aprilis anni Domini mille- 
simi octingentesimi nonagesimi secundi, huic Apostolicae Sedi reservata, 
a dioecesi Nictheroyensi sequentes parochias distrahimus, nimirum: Barra 
do Pirahy, Iguassi, Nova Iguassi, Pavuna, Marapici, Itaguahy, Ribe- 

rdo de Lages, Bananal, Mangaratiba, Itacurussa, Jacarehy, Agua dos Reis, 
Itha Grande, Ribeira, Jacuecanga, Mambucaba, Paraty, Paraty Mirim, 
8. Jodéo Marcos, Rio Claro, Passa Tres, 8S. Antonio de Capivari, Rezende, 
S. Anna dos Tocos, Campo Bello, 8. Vicente Ferrer, Vargem Grande, 
Barra Mansa, Espirito Santo de Barra Mansa, Guatis, 8S. Joaquim, Amparo, 
S. Anna do Pirahy, Arrozal, Dé6res de Pirahy, 8. José do Turvo, Valenga, 
8S. Thereza de Valenga, Conservatorio, Ipiabas, 8. Izabel, Vassoura, Paty do 
Alferes, Tingud, Mendes, Ferreiros, Parahiba do Sul, Encruzilhada, Desen- 
gano, Apparecida, Sapucaia: in quarum parochiarum finibus dioecesim 
Barrensem de Pirahy nuncupandam erigimus: eiusque sedem et cathedram 
constituimus in urbe Barra do Pirahy, a qua nomen dioecesis mutua- 
tur, et matricem ecclesiam S. Annae ad cathedralis honorem extollimus. 

Aliam cathedralem ecclesiam, Camposinam denominandam ab urbe 
Campos, dioeceseos principe, erigimus in finibus sequentium parochiarum, 
quas vocant: 8. Salvador do Campos, Nossa Senhora do Tergo de Campos, 
Magdalena, 8S. Sebastido do Alto, 8. Francisco de Paula, Macahé, Barreto, 
Neves, Guissaman, Carapebus, Conceigao de Macabi, Barra de 8. Jodo, 
S. Sebastido de Campos, 8. Gongalo de Campos, Guarrilhos, Déres de Ma- 
cab, Santa Rita, S. Benedicto, Morro do Céco, 8. Fidelis, Ponte Nova, 
S8..Francisco da Barra, 8. Jodo da Barra, Padua, Monte Verde, Bom 
Jesus de Itabapoana, Lagé de Muriahé, Natividade de Carangola, Miracema: 
quas parochias a dioecesi Nictheroyensi pariter distrahimus, huiusque 
novae Ecclesiae sedem et cathedram constituimus in urbe Campos, et matri- 
cem ecclesiam Sanctissimi Salvatoris ad Cathedralis honorem extollimus. 

Uniuscuiusque igitur dioeceseos fines iidem erunt ac fines parochia- 
rum, quibus constitutae sunt. , 

Hisce insuper neo-erectis cathedralibus Ecclesiis earumque pro tem- 
pore Episcopis tribuimus honores, insignia, favores, iura ac privilegia, 
quibus aliae cathedrales Ecclesiae earumque Antistites in America La- 
tina, iure communi vel legitima consuetudine, pollent ac fruuntur. 

Ipsas cathedrales Ecclesias suffraganeas constituimus metropolitanae 
Ecclesiae Sancti Sebastiani Fluminis Ianuarii, eorumque pro tempore 
Episcopos iuri metropolitico eiusdem Sancti Sebastiani Archiepiscopi subii- 
cimus, reservata tamen Apostolicae Sedi facultate libere novam decer- 
nendi istarum dioecesium dismembrationem, quoties id in Domino oppor- 
tunum visum fuerit. 

Quum autem temporum adiuncta prohibeant quominus in unaquaque 
Cathedrali Capitulum Canonicorum in praesenti instituatur, iubemus ut, 
loco Canonicorum, Dioecesani Consultores eligantur, iuxta canonem 423 
et sequentes novi Codicis iuris canonici. 

Mandamus insuper ut, quamprimum fieri poterit, saltem parvum 
Seminarium dioecesanum, iuxta eiusdem Codicis dispositiones et regulas 
a Sacra Congregatione de Seminariis traditas, in unaquaque dioecesi 
erigatur; et volumus ut, uniuscuiusque dioeceseos sumptibus, duo electi 
iuvenes, aut saltem unus in praesenti, in Pontificium Collegium Pium 
Latinum Americanum de Urbe, non intermissa vice, mittantur. 

Quod autem attinet ad harum dioecesium administrationem et regi- 
men, ad Vicarii capitularis seu Administratoris, sede vacante, electio- 
nem, ad clericorum et fidelium iura et onera, aliaque huiusmodi, servanda 
iubemus, quae sacri canones decernunt. 

Quod vero ad clerum spectat, statuimus ut, statim ac dioecesium ere- 
ctio facta fuerit, eo ipso presbyteri Ecclesiae illi adscripti censeantur, 
in cuius territorio legitime exstant. Nictheroyensis Ordinarii autem erit 
omnia documenta et acta novas dioeceses respicientia, quamprimum fieri 
poterit, earum Cancellariae tradere ut in proprio archivo serventur. 

Episcopalem mensam constituent Curiae emolumenta et ceterae ob- 
lationes, quae a fidelibus, in quorum bonum dioeceses erectae sunt, prae- 
beri solent; praeter ea, quae ad hune finem collecta iam sunt, 

Quae autem hisce Litteris, Apostolica auctoritate, a Nobis decreta 
sunt, nulli hominum, ullo unquam tempore, infringere, aut iis repugnare 
vel quomodolibet contraire liceat. Si quis, quod Deus avertat, hoc atten- 
tare praesumpserit, sciat obnoxium se evasurum esse poenis a sacris ca- 
nonibus contra obsistentes exercitio ecclesiasticae iurisdictionis statutis. 

Ad haec autem exsecutioni mandanda deputamus venerabilem fratrem 
Henricum Gasparri, Archiepiscopum titularem Sebastensem, in Brasiliana 
Republica Apostolicum Nuntium, tribuentes ei necessarias et opportu- 
nas facultates, etiam subdelegandi, ad effectum de quo agitur, quemli- 
bet virum in ecclesiastica dignitate constitutum, onere eidem imposito 
ad Sacram Congregationem Consistorialem, quamprimum post has Litte- 
ras acceptas, mittendi authenticum exemplar exsecutionis peractae. 

Decernimus denique has praesentes Litteras valituras, contrariis qui- 
buslibet, etiam peculiari et expressa mentione dignis, minime obstantibus. 

Datum Romae apud S. Petrum, anno Domini millesimo nongentesimo 
vigesimo secundo, die quarta mensis decembris, Pontificatus Nostri primo. 


8 C. Carp. DE LAI, Episc. Sabinen., O. Carp. CAGIANO, 
8. Congreg. Consistorialis Secretarius. 8S. R. E. Cancellariue. 


Iulius Campori, Protonotarius Apostolicus. 
Loco § plumbi Raphaél Virili, Protonotarius Apostolicus. 


Reg. in Cane. Ap., vol. XXVII, n. 54. 

LITTERAE APOSTOLICAE 


I 


TITULUS BASILICAE MINORIS CONFERTUR PAROECIALI ECCLESIAE BEATAE 
MARIAE VIRGINIS CONSOLATRICIS AFFLICTORUM, OPPIDI KEVELAER, DIOE- 
CESIS MONASTERIENSIS. 

PIUS PP. XI 


Ad perpetuam rei memoriam. — In civitate Kevelaer appellata, prope 
Regni Hollandici fines, intra limites Monasteriensis dioecesis posita, Ma- 
riale sanctuarium praeclarissimum exstat, in quo iam ab anno MDCXXXXIII, 
miraculis inclyta, Beatae Mariae Virginis imago, titulo Consolatricis affli- 
clorum, asservatur, maximaque christiani populi religione recolitur. Ingens 
fidelium multitudo peregre, tam ex Hollandia quam e Germania universa, 
confluentium, hoc sanctuarium celebrat quotannis, et ob innumeras impe- 
tratas gratias Virginis sacellum pretiosis votivis donariis renidet. Cum 
ingenti peregrinorum numero continendo iamdiu impar esset pristinum 
sacellum, nova, anno MDCCCLXIV, aedes exstructa dedicata fuit, molis 
amplitudine et structurae nobilitate insignis, nec non omnigenae artis 
operibus decora. Iconem autem Virginis Decessor Noster rec. mem. Leo 
PP. XIII per Cardinalem Archiepiscopum Coloniensem anno mpcccxc 
aureo diademate sollemni pompa ornatam voluit. Hoc quidem in templo, 
sacra supellectili abunde praedito, in quo saepenumero sacrorum Anti- 
stites pontificalia agunt, frequens inservit clerus, et praepositus Parochus 
cum sex adiutoribus cappellanis animarum curam naviter gerit. Quare, 
cum venerabilis frater Ioannes Poggenburg, Episcopus Monasteriensis, 
suo et cleri populique nomine, enixis precibus Nos flagitaverit ut idem 
sanctuarium Basilicae titulo decorare dignemur: Nos, probe noscentes 
ipsam sacram aedem omnibus qualitatibus de more requisitis satis super- 
que praestare, votis his annuendum, libenti quidem animo, existimavimus. 
Idcirco, audito venerabili fratre Nostro Antonio 8. R. E. Cardinali Vico, 
Episcopo Portuensi et Sanctae Rufinae, Sacrorum Rituum Congregationi 
Praefecto, apostolica Nostra auctoritate, praesentium vi, perpetuumque 
in, modum, ecclesiam paroecialem in honorem Beatae Mariae Virginis Con- 
solatricis afflictorum, in civitate vulgo Kevelaer appellata, dioecesis Mona- 
steriensis intra fines sitam, Basilicae appellatione sive titulo honorifico 
decoramus; simulque clero eidem templo addicto privilegium largimur 
deferendi tintinnabulum et conopaeum, non tamen auro vel argento 

exornatum, cui liceat addere eiusdem ecclesiae sive Basilicae insigne, 
vulgo stemma. 

Haec concedimus, decernentes praesentes Litteras firmas, validas et 
efficaces semper exstare ac permanere, suosque plenos atque integros 
effectus sortiri et obtinere, illisque ad quos spectant sive spectare pote- 
runt nunc et in posterum amplissime suffragari; sicque rite iudicandum 
esse ac definiendum, irritumque ex nunc atque inane fieri si quidquam 
secus super his, a quovis, auctoritate qualibet, scienter sive ignoranter 
attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxmT 
mensis aprilis, anno MpCCCCXxm, Pontificatus Nostri secundo. 


P. CARD. GASPARRI, a Secretis Status. 


I 


INSULA ISLANDIA, A VICARIATU APOSTOLICO DANIAE SEIUNCTA, ERIGITUR 
IN PROPRIT IURIS APOSTOLICAM PRAEFECTURAM. 


PIUS PP. XI 


Ad futuram rei memoriam. — Insula Islandia ad praesens usque 
tempus vicariatui apostolico Daniae adnexa mansit. Sed cum a sede sui 
Vicarii Apostolici longo distet interiecti maris intervallo, ut negotia 
spiritualia facilius inibi queant expediri, catholicae religionis dignitas 
postulat ut Nos, quibus Ecclesiarum omnium cura est divinitus commissa, 
huiusmodi impedimento obviam eamus. Quare, collatis consiliis cum VV. 
FF. NN. 8S. BR. E. Cardinalibus negotiis Propagandae Fidei praepositis, 
Nobis opportunum visum est, eamdem Insulam a dicto vicariatu apo- 
stolico seiungere atque in proprii iuris missionem erigere. Idcirco, motu 
proprio atque ex certa scientia et matura deliberatione Nostris, deque 
apostolicae Nostrae potestatis plenitudine, praesentium vi, Islandiam 
insulam a Daniae apostolico vicariatu segregamus eamdemque proprii 
iuris facimus et Praefecturae apostolicae titulo ac iuribus donatam, ipsam 
Presbyteris e Societate Mariae, vulgo de Montfort appellatis, administran- 
dam committimus. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri et obtinere, illisque ad quos pertinent sine pertinere po- 
terunt nunc et in posterum plenissime suffragari, sicque rite iudican- 
dum esse ac definiendum, irritumque ex nunc et inane fieri si quidquam 


| 

| 

| 

| 

| 

| 

| 

| 

| 

| 

| 

| 

| 

| 

| 

| 
| 


490 Acta Apostolicae Sedis - Commentarium Offciale 


secus super his, a quovis, auctoritate qualibet, scienter vel ignoranter, 
attentari contigerit. Non obstantibus contrariis quibuslibet. 

Datum Romae apud Sanctum Petrum, sub anulo Piscatoris, die xu 
mensis iunii, anno MpcCCCXxII, Pontificatus Nostri secundo. 


P. Carp. GASPARRI, a Secretis Status. 


Ill 


DISTRACTO E VICARIATU APOSTOLICO DE BAHR-EL-GHAZAL TERRITORIO, ERIGI- 
TUR PRAEFECTURA APOSTOLICA NILI AEQUATORIALIS IN AFRICA CENTRALI. 


PIUS PP. XI 


Ad futuram rei memoriam. — Quae catholico nomini aeternaeque 
fidelium saluti bene, prospere ac feliciter eveniant, ea ut mature prae- 
stemus Nos admonet supremi apostolatus officium, quo in terris, licet 
immeriti, fungimur. Iamvero cum dilectus filius Moderator Instituti Ve- 
ronensis Filiorum Sacri Cordis Iesu nuper Nos flagitaverit ut a peramplo 
territorio apostolici vicariatus de Bahr-el-Ghazal, in Africa centrali, regio 
ad orientem versus distraheretur ad novam inde missionem constituen- 
dam: Nos, collatis consiliis cum VV. FF. NN. S. R. E. Cardinalibus ne- 
gotiis Propagandae Fidei praepositis, quo fidei christianae progressui in 
praedicta regione aptius provideretur, ipsius generalis Moderatoris pre- 
cibus annuendum existimavimus. Quam ob rem, motu proprio atque ex 
certa scientia ac matura deliberatione Nostris, deque apostolicae Nostrae 
potestatis plenitudine, praesentium Litterarum tenore, novam praefe- 
cturam apostolicam sub nomine Nili aequatorialis erigimus, eamdemque 
alumnorum Instituti Veronensis Filiorum Sacri Cordis Iesu curis commit- 
timus. Huius autem novae apostolicae praefecturae territorium e vica- 
riatu de Bahr-el-Ghazal distrahimus sive dismembramus, idemque con- 
stitui volumus ex tota illa regione ad orientem versus cuiusdam lineae, 
quae, incipiens ubi flumen Bahr-el-Gebel in flumen Album Nilum immit- 
titur, sursum adscendit ad meridiem cursum dicti fluminis Bahr-el-Gebel 
usquedum, in sinistra ripa, limites provinciae de Mongolla attingit; deinde 
ad austrum (vulgv swd-ovest) sequitur fines provinciae de Mongolla 
usque ad Congi Belgici confinia. 

Haec statuimus, decernentes praesentes Litteras firmas, validas et 
efficaces semper exstare ac permanere, suosque plenos atque integros 
effectus sortiri et obtinere, illisque ad quos pertinent sive pertinere pote- 

runt nunc et in posterum iugiter suffragari; sicque rite iudicandum esse 
ac definiendum, irritumque ex nunc atque inane fieri si quidquam secus 
super his, a quovis, auctoritate qualibet, scienter sive ignoranter atten- 
tari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xm 
mensis iunii, anno MpccccxxI, Pontificatus Nostri secundo. 


P. CaRD. GASPARRI, a Secretis Status. 


IV 


ERIGITUR NOVA PRAEFECTURA APOSTOLICA DE BUEA, IN REGIONE KAMERO- 
NENSI, AFRICAE OCCIDENTALIS. 


PIUS PP. XI 


Ad futuram rei memoriam. — Cum ex Apostolico munere, quo fun- 
gimur, Ecclesiarum omnium cura Nobis commissa fuerit, felici ilarum 
statui ac prospero regimini pro re ac tempore consulere studemus. Iam- 
vero, cum in ea Africae occidentalis regione, ubi Kameronensis colonia 
in praesens exsistit, ex qua, tempore belli europaei, nationalitatis germa- 
nicae missionarii expulsi sunt, opportunum Nobis visum sit consilium, 
ut uberiores valeant in Dominico agro fructus proferri, e missionibus de 
Kameron et de Adamaua separare finitima territoria, quae nunc angli- 
cae ditioni subsunt, atque in iis povam apostolicam praefecturam consti- 
tuere: Nos, omnibus rei momentis attento et sedulo studio perpensis cum 
VV. FF. NN. S. R. E. Cardinalibus negotiis Propagandae Fidei praepo- 
sitis, haec quae infra scripta sunt statuenda existimavimus. Nimirum, 
motu proprio atque ex certa scientia et matura deliberatione Nostris, 
deque apostolicae Nostrae potestatis plenitudine, praesentium vi, e mis- 
sionibus de Kameron et de Adamaua territoria anglicae ditioni in prae- 
sens obnoxia seiungimus sive dismembramus, atque in iis novam praefe- 
cturam apostolicam, de Buea appellandam, constituimus. Volumus autem 
ut nova haec praefectura apostolica ex quatuor civilibus districtibus 
constet, nempe de Victoria, Kumba, Manfé, Bamenda, eamque curis commit- 
timus Sancti Iosephi de Mill-Hill Societatis alumnorum. 

Haec statuimus, decernentes praesentes Litteras firmas, validas et 
efficaces semper exstare ac permamnere, suosque plenos atque integros 
effectus sortiri et obtinere, illisque ad quos pertinent sive pertinere pote- 
ruot nunc et in posterum amplissime suffragari; sicque rite indicandum 
esse ac definiendum, irritumque ex nunc atque inane fieri si quidquam 

secus super his, a quovis, auctoritate qualibet, scienter sive ignoranter 
attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xu 
mensis iunii, anno MpCcCCCXxIII, Pontificatus Nostri secundo. 


P. CARD. GASPARRI, a Secretis Status. 


DISMEMBRATO TERRITORIO E VICARIATU APOSTOLICO TRANSVAALENSI, NOVA 
ERIGITUR APOSTOLICA PRAEFECTURA DE LYDENBURG, IN AFRICA MERI- 
DIONALI. 

PIUS PP. XI 

Ad futuram rei memoriam. — Ino dissitis potissimum longo terrarum 
marisque spatio ab hoe catholici nominis centro regionibus, ut facilior 
sternatur via ad christiani nominis auspicatum incrementum, vigili stu- 
dio, pro supremi apostolatus divinitus Nobis commisso officio, consulere 
nitimur. Iamvero, ut in Transvaalensi territorio, in Africa meridionali, 
maiora fidei incrementa promoverentur, opportunum consilium Nobis 
visum est regionem, quae, ad orientem versus, vicariatum apostolicum 
de Transvaal adhuc constituit, ab eodem dismembrare et in separatam 

missionem erigere. Quare, collatis consiliis cum VV. FF. NN. 8. R. E. 

Cardinalibus negotiis Propagandae Fidei praepositis, motu proprio atque 

ex certa scientia ac matura deliberatione Nostris, deque apostolicae No- 

strae potestatis plenitudine, praesentium tenore, statuimus ut a super 
enunciato vicariatu apostolico de Transvaal sequentes districtus civiles, 
nempe de Lydenburg, Barbeton, Carolina, Middelburg, Béthal, Ermelo, Piet 

Retief, Wakkerstroom et Standerton distrahantur sive separentur, atque 

inde nova apostolica praefectura sub nomine de Lydenburg erigatur, curis 

Sacerdotum Instituti Filiorum Sacri Cordis Iesu, nationalitatis germani- 

cae, committenda. Volumus propterea ut nova haec praefectura aposto- 

lica de Lydenburg limitetur ad septentrionem a praefectura apostolica 
de Transvaal septentrionali; ad orientem a Lusitano territorio et a prae- 
fectura apostolica de Swaziland; ad meridiem a vicariatu apostolico Na- 
talensi, a praefectura apostolica de Zululand et a libero statu de Orange. 

Haec statuimus decernentes praesentes Litteras firmas , validas et effica- 
ces semper exstare ac permanere, suosque plenos atque integros effectus 
sortiri et obtinere, illisque ad quos pertinent sive pertinere poterunt nunc 
et in posterum iugiter suffragari; sicque rite iudicandum esse ac defi- 

niendum, irritumque ex nunc atque inane fieri si quidquam secus super 
his, a quovis, auctoritate qualibet, scienter sive ignoranter attentari con- 
tigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xm 
mensis iunii, anno MpccccxxItl, Pontificatus Nostri secundo. 


P. Carp. GASPARRI, a Secretis Status. 


VI 
PIUS PP. XI 


NOVA PRAEFECTURA APOSTOLICA GARIEPENSIS ERIGITUR IN AFRICA MERI- 
DIONALI. 


Ad futuram rei memoriam. — Quo christiani nominis propagationi 
aeternaeque saluti fidelium in finitimis territoriis vicariatuum apostoli- 
corum Promontorii Bonae Spei districtus orientalis et de Kimberley in 
Africa meridionali aptius prospiceretur, cum Nobis opportunum visum 
sit consilium novam ibi condere missionem ac novos mittere apostolicos 
operarios: Nos, omnibus rei momentis sedulo studio perpensis cum VV. 
FF. NN. 8S. R. E. Cardinalibus negotiis Propagandae Fidei praepositis, 
haec quae infra scripta sunt decernenda existimavimus. Nimirum, motu 
proprio atque ex certa scientia et matura deliberatione Nostris, deque 
apostolicae Nostrae potestatis plenitudine, praesentium vi, regionibus 
nonnullis a supradictis Districtus orientalis Promontorii Bonae Spei et de 
Kimberley vicariatibus apostolicis separatis, novam praefecturam apo- 
stolicam Gariepensem nuncupandam erigimus, Instituti Presbyterorum a 
Sacro Corde Iesu, nationalitatis germanicae, sodalibus committendam. Ter- 
ritorium vero novae huius praefecturae apostolicae constitutum volumus 
@ regione septentrionali vicariatus apostolicis Promontorii Bonae Spei di- 
strictus orientalis, cuius limites dentur a finibus meridionalibus sequen- 
tium octo districtuum civilium, nempe de Barkly-EHast, Wodehouse, 
Sterkstroom, Molteno Steynsburg, Middelburg Hannover et Richmond, atqne 
insuper a finitima regione vicariatus apostolici de Kimberley ad meri- 
diem sita cuiusdam lineae quae efformatur a limitibus septentrionalibus 
districtus civilis de Fauresmith usque ad flumen Riet, a cursu huius fiu- 
minis usque dum in duas partes districtum de Fauresmith dividit, postea 
limites septentrionales districtuum de Edemburg Smithfield et Rourville ad 
confinia vicariatus apostolici de Basutoland. Novae Gariepensis prae- 
fecturae sint ergo hi limites: ad septentrionem, vicariatus apostolicus de 

Kimberley iuxta descriptos fines; ad orientem, vicariatus apostolicus de 
Basutoland et de Mariannhill; ad meridiem, vicariatus apostolicus Pro- 
montorii Bonae Spei districtus orientalis, iuxta limites de quibus supra; 
ad occidentem, praefectura apostolica Promontorii Bonae Spei districtus 
centralis. 

Haec statuimus, decernentes praesentes Litteras firmas, validas et effi- 
caces semper exstare ac permanere, suosque plenos atque integros effectus 
sortiri et obtinere, illisque ad quos pertinent sive pertinere poterunt aunc 
et in posterum iugiter suffragari; sicque rite iudicandum esse ac definien- 
dum, irritumque ex nunc atque inane fieri si quidquam secus super his, 
@ quovis, auctoritate qualibet, scienter sive ignoranter attentari conti- 
gerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xu 
mensis iunii, anno mpccccxxi, Pontificatus Nostri secundo. 


P. CARD. GASPARRI, a Secretis Status. 


Vil 


ECCLESIA CURIALIS BEATAE MARIAE VIRGINIS DE NAZARETH, ARCHIDIOE- 
CESIS BELEMENSIS DE PARA, TITULO ET PRIVILEGIIS BASILICAE MINORIS 
AUGETUR. 

PIUS PP. XI 
Ad perpetuam rei memoriam. — Exstat in civitate Belem de Para, 
Brasiliae, ecclesia paroecialis in honorem Beatae Virginis, a Nazareth 
nuncupatae, erecta, quae, molis amplitudine, artis operum magnificentia, 
divini cultus decore et fidelium frequentia et pietate celeberrima, inter 
praecipua Brasilianae ditionis Beatissimae Virgini Mariae dicata sanctuaria 
jure meritoque accenseri potest. Hodiernus huius ecclesiae parochus, 
dilectus filius Alfonsus M. Giorgio, e Clericornm Regularium Barnabi- 
tarum, qui in eodem templo divino cultui inserviunt, familia, nec non 
maiores Superiores Sancti Pauli Barnabitarum, enixis Nos precibus fla- 
gitant ut ipsum templum ad Basilicae gradum evehere de Nostra beni- 
gnitate dignemur; hasque preces cumulat et ornat venerabilis fratris 

Sanctini Mariae da Silva Coutinho, archidioecesis Belemensis de Para Archie- 

piscopi, gravissimum suffragium. Nos autem, quibus nihil antiquius est 

quam ut fidelium pietas erga gratiarum omnium apud Deum sequestram 

Virginem magis magisque amplificetur, votis hisce piis ultro libenterque 

anpuentes, audito venerabili fratre Nostro Antonio 8. R. E. Cardinali 

Vico, Episcopo Portuensi et Sanctae Rufinae, Sacrorum Rituum Congrega- 
tioni Praefecto, ecclesiam paroecialem in honorem Beatae Mariae Virginis, 
de Nazareth nuncupatae, Deo dicatam, Clericorum Regularium Congre- 
gationis Sancti Pauli Apostoli, vulgo Barnabitarum, curis commissam, in 
civitate archiepiscopali Belemensi de Para, Brasiliae, exstantem, ad maio- 
rem Dei gloriam, Deiparae Virginis Nazarenae honorem, nec non ad religio- 
nis incrementum, apostolica Nostra auctoritate, praesentium Litterarum vi 
perpetuumque in modum, Basilicae titulo et dignitate cohonestamus, 
cum honorificentiis et privilegiis conopaei, omni tamen aureo et argen- 
teo ornatu excluso, simulque tintinnabuli et stemmatis basilicalis. 

Haec statuimus, decernentes praesentes Litteras firmas, validas et effi- 
caces semper exstare ac permanere, suosque plenos atque integros effectus 
sortiri et obtinere, illisque ad quos pertinent sive pertinere poterunt 
nune et in posterum perpetuo suffragari; sicque rite iudicandum esse 
ac definiendum, irritumque ex nunc atque inane fieri si quidquam secus 
super his, a quovis, auctoritate qualibet, scienter sive ignoranter atten- 
tari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xix 
mensis iulii, anno mpccccxxum, Pontificatus Nostri secundo. 


P. CaRD. GASPARRI, a Secretis Status. 


EPISTOLAE 


I 


AD BR. P. D. IOSEPHUM RUMEAU, EPISCOPUM ANDEGAVENSEM: OB NATA- 
LEM QUINQUAGESIMUM SACERDOTIL ET VICESIMUM QUINTUM EPISCOPA- 
TUS EIUS. 


Veuerabilis frater, salutem et apostolicam benedictionem. — Ea qui- 
dem animarum Pastoribus identidem eveniunt, quae cum sint ipsa lae- 
titiae plena et fideles ad publicas gratae studiosaeque voluntatis suae 
testificationes mirifice incendant, quasdam veluti requietis solaciique moras 
cotidianae vitae curis laboribusque interiiciunt. Eiusmodi profecto oppor- 
tunitates duplex ille habet natalis tuus, quem accepimus in vertentem 
annum incidere, quinquagesimus videlicet sacerdotii praetereaque quintus 
ac Vicesimus episcopalis muneris; atque utriusque eventi faustitatem Nos- 
met delato tibi sacri honore Pallii augere studuimus. In comperto enim 
est, quam multa, quam praeclara in dioecesis istins bonum usque adhuc 

egeris, ut dici iure queat, eandem admodum raro per superiores aetates 
tantum attigisse prosperitatis. Quam quidem Ecclesiam ubi primum gu- 
bernandam suscepisti, visus tibi es non posse melius de patria ipsa tua 
mereri, quam si omnes cogitationes curasque in rectam cleri populique 
institutionem contulisses. Quamobrem catholicam Andegavensem Studio- 
rum Universitatem, inlustre bonarum artium domicilium, tu ipsemet in 
primis, venerabilis frater, firmiter constituere et constabilire; scholas ape- 
rire novas, quas, uti constat, plerique iam istorum adulescentium cele- 
brant; Seminaria et Conlegia vel e solo excitare vel per iniuriam ablata 
redimere, ubi iuvenes hodie plus trecenti ad sacerdotium contendunt; cle- 
rum ad christianam doctrinam populo tradendam, praescripto catechesis 
curriculo, aptiorem efficere, eandemque, quo decet spiritu atque ecclesia- 
sticae disciplinae amore, Synodo quoque habita, plenius imbuere ac per- 
fectius. Neque id minus in laude tua ponimus, quod, cum, flagrante bello, 
sanctissima proximi decessoris optata atque incepta in malam partem 
acciperentur, diserte, ut soles, dicendo scribendoque, perturbatos civium 
tuorum animos ad aequam rerum aestimationem traducere nisus es: in 
quo nescimus utrum magis probemus, vimne iudicii intellegendique pru- 
dentiam, an pietatis observantiaeque in Apostolicam Sedem tuae prae- 
nobile testimonium. Conscientia igitur recte factorum te, venerabilis 
frater, per haec duplicis eventi sollemnia, et sinat communis laetitiae 
significationibus in Domino frui, et in spem uberrimae a Domino merce- 
dis erigat. Interea cum gratulationibus ominibusque Nostris apostolicam 
accipe benedictionem, quam, caelestium donorum auspicem paternaeque 
benevolentiae Nostrae testem, tibi, venerabilis frater, et universo clero 
populoque tuo peramanter impertimus. 

Datum Romae apud Sanctum Petrum, die XI mensis iulii, anno 
mpccccxxl1, Pontificatus Nostri secundo. 


PIUS PP. XI 


II 


AD R. P. D. AGUSTINUM FERNANDUM LEYNAUD, ARCHIEPISCOPUM ALGE- 
RIENSEM: DE CONCILIO PROVINCIALI IN MENSEM NOVEMBREM INDICTO. 


Venerabilis frater, salutem et apostolicam benedictionem. — Cum in 
eo esses ut Conciliam Provinciale publice in mensem novembrem indi- 
ceres — alterum ab eo quod abhine quinquaginta annos decessores vestri 
habuerunt — officiosissimas dedisti ad Nos litteras, quibus, post testatam, 

verbis tuis ac suffraganeorum tuorum, pietatem atque observantiam qua 
Nos et Apostolicam hance Sedem colitis, flagitabas ex animo, ut incepto 
haud ita multo post exsequendo bene auctoritate Nostra diceremus. Atque 
profecto est cur et vobis bene precemur et laetissimum laboribus vestris 
ominemur exitum, cum id vobis salubriter proposueritis, ut non modo 
sollempiter profiteamini sentire vos quod Ecclesia sentit, damnare quod 
Ecclesia damnaverit, sed etiam ecclesiasticam disciplinam in dioecesibus 
vestris ad Codicis praescripta, remota omni, quantum fieri poterit, va- 
rietate, ordinetis. Persuasum enim est vobis, et recte quidem, cleram 
populumque vestrum, quo religiosius disciplinam illam retineat, qua Ro- 
mana Ecclesia, omnium mater magistraque, utitur, eo arctius cum eadem 
Ecclesia coniunctum iri, unde fidei caritatisque vis atque virtus veluti in 
viscera totius catholici orbis permanat. Placet praeterea comperire, di- 
sceptaturos in Concilio vos esse, qua faciliore posthac atque opportuniore 
via infidelibus, quorum tam ingens est in Africa numerus, veritatem et 
salutem impertire liceat. Ad consilia autem et ineunda sapienter et quam 
primum perficienda adsint vobis, precamur, sanctissimi ii Episcopi, qui 
Africam christianam prioribus Ecclesiae aetatibus inlustrarunt, ut Cypria- 
nus, ut Augustinus, ut Optatus, ut Fulgentius; neque minus faveat innu- 
merabilis eorum martyrum multitudo, qui regiones istas, ut insigni olim 
gloria affecerunt, sic patrocinio tueri suo e sede beatitatis aeternae pon 
desinent. Quae ut spes bona, quam tecum participamus, feliciter explea- 
tur, ipsa quoque efficiat apostolica benedictio, quam tibi, venerabilis 
frater, provinciae tuae Episcopis atque universo clero populoque Alge- 
riensi, paternae benevolentiae Nostrae testem, peramanter impertimus. 

Datum Romae apud Sanctum Petrum, die xiv mensis iulii anno 
MpccccxxilI, Pontificatus Nostri secundo. 


PIUS PP. XI 


AD EMUM P. D. PETRUM, TIT. SS. XII APOSTOLORUM, 8S. RB. E. PRESB. CARD. 
LA FONTAINE, PATRIARCHAM VENETIARUM, CETEROSQUE VENETORUM 
EPISCOPOS: DE CONCILIO PROVINCIALI PROXIME AB IIS HABENDO. 


Dilecte fili Noster, venerabiles fratres, salutem et apostolicam bene- 
dictionem. — In litteris, quas die quarto huius mensis ad Nos commn- 
niter dedistis, talis quidem inerat pjetatis erga Nos vestrae significatio, 

talis suaviloquentia, ut non mediocrem inde ceperimus animo delectatio- 
nem. Mittimus quae de recentiore quadam Epistula Nostra haud incon- 
sulte dicitis; at certe nihil Nobis foret antiquius, quam ut controver- 
siae, quae adhuc populos distinent, in mutuo iustitiae pacisque osculo 
componerentur. Atque ut ad ea properemus, quae pressius vobis scri- 
bendi occasionem praebuerunt, libenter accepimus, vos idcirco Venetiis 
congregatos esse, ut Concilii Provincialis, quod proxime habebitis, decreta 
disceptando appararetis. Quarum quidem legum lationem dioecesibus 
uniuseuiusque vestris esse summopere profuturam ex ipsa coniicimus, 
qua excellitis, animarum caritate gubernandique prudentia; quae utraque 
profecto effecerit, ut sint eaedem et sapienter conditae et ad usum aptis- 
sime accommodatae. Verumtamen, quoniam ipsimet «in suscepti operis 
auxilium, benedictionis » Nostrae « efficaciam » advocabatis, cum offi- 
cium pietatis vestrae dilaudemus, tum futuro provinciae istius ecclesia- 
sticae Concilio bene precamur; cupimus autem optamusque, ut clerus 
populusque Venetae regionis, qui fidei integritate et religionis studio nullo 
non tempore floruit, curae diligentiaeque Antistitum suorum, parendo 
atque obediendo, ultro respondeat. Caelestium interea donorum conci- 
liatricem, paternaeque benevolentiae Nostrae testem, vobis, dilecte fili 
Noster, venerabiles fratres, et gregi universo, quem singuli moderamini, 
apostolicam benedictionem amantissime in Domino impertimus. 

Datum Romae apud Sanctum Petrum, die xv mensis iulii anno 
Pontificatus Nostri secundo. 


PIUS PP. XI 


IV 


AD EMUM P. D. IOANNEM BAPTISTAM, TIT. S. MARIAE IN TRANSPONTINA, 
8. R. E. PRESB. CARD. NASALLI ROCCA, ARCHIEPISCOPUM BONONIENSEM, 
QUEM LEGATUM MITTIT CAESENAM UT SOLLEMNIBUS SAECULARIBUS IN 
HONOREM PII VII AGENDIS PRAESIDEAT. 


Dilecte fili Noster, salutem et apostolicam benedictionem. — Cum ar- 
chidioecesim ex Aemilia modereris, profecto non ignoras, quam ardenti 
studio Caesenates praestantissimum civem suum Pium VII, cuius ab 
obitu annus vertitur centesimus, commemorare parent. Praenobile equi- 
dem inceptum vehementer probavimus, atque, ut par erat, quantum per 
Nos licuit, adiuvimus. Interea, quotquot in eo perficiendo elaborant, eos 

hortati paterno animo sumus, ut per saecularia eiusmodi sollemnia non 
modo immortalis memoriae Pontificem ornarent atque efferrent, cuius 
magnitudo et fortitudo animi, cum sanctimoniae laude coniuncta, in tot 
tantisque difficultatibus, in exsilio, in custodia, in omne genus aerumnis 
mirifice eluxit, verum etiam curarent ut regionis istius cives, rebus ge- 
stis decessoris illius Nostri plenius perspectis ac cognitis, amantiores Apo- 
stolicae Sedis exsisterent et catholice sentiendo vivendoque arctius Nobis- 
cum coniungerentur. Quae quidem optata Nostra fore ut, benignitate 
Dei, prospere succedant, vel ipsa sperare iubet praeparatio rerumque 
ordinatio, qua Consilium e Caesenatibus delectum viam sibi veluti mupit 
ad Pontificis memoriam die vicesimo proximi mensis magnifice recolen- 
dam atque honestandam; Pii enim Septimi vitam ac promerita, cum per 
diaria et late diffusa in vulgus commentariola, tum per contiones, quae 
aliae ex aliis ab eruditis viris habentur, inlustrare non desinit. Iam non 
restat nisi ut sacra saecularia tanti decessoris Nosmet ipsi participando 
augustiora efficiamus. Quare cum per te, dilecte fili Noster, quasi prae- 
sentes adesse velimus, tibi committimus, ut Caesenam per eos dies adeas 
ibique Nostram geras personam; aucto autem sic celebrationis splendore, 
utinam celebrationis ipsius fructus feliciter augeantur. Caelestium interea 
donorum conciliatricem paternaeque caritatis Nostrae testem, tibi, di- 
lecte fili Noster, apostolicam benedictionem peramapter impertimus. 

Datum Romae apud Sanctum Petrum, die xx mensis iulii anno 
mpccccxxiI, Pontificatus Nostri secundo. 


PIUS PP. XI 


AD RB. P. D. HENRICUM IGNATIUM PRZEZDZIECKI, EPISCOPUM PODLACHIENSEM 
SEU IANOVIENSEM: DE INDICTA AB EO DIOECESANA SYNODO. 


Venerabilis frater, salutem et apostolicam benedictionem. — Restitu- 
tam abhine quinque annos a proximo decessore Nostro dioecesim istam 
-—cuius quidem eventi participes Nosmet ipsi fuimus cum in Polonia 
Visitatoris Apostolici munere fungebamur — tam studiosa voluntate regun- 
dam cepisti, ut de recta eiusdem ordinatione bene sperare iam tum li- 
ceret. Qua in spe bona confirmati equidem sumus, cum, anno MDCCCCXIX, 
pro officio Nostro Ianoviam venimus; et periucunde meminimus, quam 
pie, quam cupide fideles tui stiparent Nos cum in cathedrali templo lita- 

remus. Quae igitur litteris nuper ad Nos datis et multa et laetabilia de 
statu dioecesis tuae nuntiabas, ea, quamquam Nobis magnam partem 
cognita, tamen haud minore Nos delectatione affecerunt. Comperire item 
placuit, te primam dioecesanam Synodum in postremos mensis augusti 
dies indixisse, qua eo spectas, ut res institutas adhuc feliciter, felicius 
confirmes ac perficias, et alia, quibus supersederas, quaeque hodie ad 
effectum deduci posse videantur, tandem aliquando, collatis cum clero 
consiliis, decernas. Quam quidem convocando Synodum, laboriosum pro- 
fecto opus aggressus es, at cum lege ecclesiastica apprime congruens, ad 
territorii istius autem necessitates accommodatissimum, ubi, non ita 
pridem, imperiosus dominatus, ut cives vi cogeret a catholica Ecclesia 
deficere, divina atque humana omnia iura permiscuit. Laboris autem 
socios cum plurimos e clero adsciveris, iidemque, ut scribis, in capitibus 
rerum apparandis quae in Synodo disceptabuntur, nihil aliud nisi Dei 
gloriam animarumgue salutem sibi proposuerint, minime dubitamus quin 
dioecesis ista tua haud mediocre capiat e legum Synodalium latione in- 
crementum. Bene igitur, ut postulas, Coetibus proxime ineundis preca- 
mur, atque a datore bonorum omnium Deo illud exposcimus, ut ea tan- 
tummodo statuas quae Ipsi placeant gregique prosint tuo, et, quae de- 
liberando statueris, eadem a clero populoque isto, Nobis carissimo, fide- 
liter accurateque serventur ac retineantur. Caelestium interea donorum 
auspicem paternaeque benevolentiae Nostrae testem, tibi, venerabilis 
frater, et universis clericis fidelibusque tuae gubernationi commissis apo- 
stolicam benedictionem peramanter in Domino impertimus. 

Datum Romae apud Sanctum Petrum, die xxI mensis iulii anno 
mpccccxxil, Pontificatus Nostri secundo. 


PIUS PP. Xl 


VI 


AD EMUM P. D. DESIDERATUM, TIT. 8S. PETRI IN VINCULIS, 8. R. E. PRESB. 
CARD. MERCIER, ARCHIEPISCOPUM MECHLINIENSEM: DE CONVENTU MIS- 
SIONALIUM LOVANII PROXIME HABENDO. 


Dilecte fili Noster, salutem et apostolicam benedictionem. — Officio- 
sissimam epistulam, quam, tua ipsius commendatione fultam, ad Nos 
dederunt religiosi ii viri, quibus constat Consilium apparando habendoque 
proxime Lovanii missionalium Conventui, libenter perlegimus, eiusdemque 

et sententiam et summam libentius quidem probavimus. Neque enim 
alienum a Nobis esse queat, ut sumus catholicarum Missionum studiosis- 
simi, quicquid ubique gentium fit provehendis earum utilitatibus. Immo 
etiam quisquis consideraverit de quibus rerum capitibus ibidem viden- 
dum sit, is facile animadvertet, haud dissimilia proximo decessori No- 
itro atque Nobismet ipsis curae iterum atque iterum fuisse. Etenim, a 
Lovaniensi Consilio isto proposita, haec, praeter alia, in deliberationem 
cadent: quae videlicet sint principia, quibus apostolatus regitur; quo pacto 
infideles ad Christum allici et perduci, pro locorum, stirpium ingeniorum- 
que varietate, queant; quo aptiore rerum temperatione constitui atque 
ordinari novae christianorum communitates debeant; quae agendi ratio 
missionalibus cum sui cuiusque territorii gubernatoribus aemularumque 
sectarum administris sit adhibenda. Quo in genere pro certo habemus, 
si quidem missionales undique frequentissimi Lovanium coéant et, quae 
diu experiendo didicerint, in commune conferant, fore ut talis inde exsi- 
stat ac congeratur cognitionum copia, quam ad usum transferre Missio- 
num tirones percommode possint. lis igitur missionalibus, qui ad indi- 
ctum Conventum se conferent, ipse esto, dilecte fili Noster, testis No- 
strae erga eos benevolentiae; quorum labores ut saluberrimos afferant 
fructus, efficiat apostolica benedictio, quam tibi iisque universis, caele- 
stium munerum auspicem, amantissime in Domino impertimus. 

Datum Romae apud Sanctum Petrum, die xxv mensis iulii, anno 
MDCCCCXXIII, Pontificatus Nostri secundo. 


PIUS PP. XI 


Vil 


AD B. D. IOSEPHUM ALLAMANO, ARCHIDIOECESIS TAURINENSIS SACERDOTEM, 
RECTOREM SANCTUARII A BEATA MARIA VIRGINE CONSOLATA: OB QUIN- 
QUAGESIMUM SACERDOTII EIUS NATALEM. 


Dilecte fili, salutem et apostolicam benedictionem.— Cum in diem 
primum ac vicesimum proximi mensis quinquagesimus incidat sacerdotii 
tui natalis, occasione sane pulcherrima utimur, ut benevolentiam erga 
te Nostram publice testemur, qua Nobis dignus in primis videris ob plu- 
rima quae, hoc tam diuturno sacerdotalis muneris spatio, tibi peperisti 
in Ecclesiam Dei et vel in ipsum cultum humanum civilemque prome- 
rita. Id quidem tibi, ardentique tuae erga Beatam Virginem pietati, Tau- 

rinenses cives acceptum referunt, quod, Rector tertio et quadragesimo 
ante anno aedis sacrae, quam a Consolata vocant, delectus - quo in 
officio adhuc perdiligenter versaris -, Sanctuarium istud non modo am- 
plificaveris ac paene a fundamentis refeceris, sed etiam artis operibus 
ornandum marmoribusque pretiosissimis tegendum curaveris. Verum laus 
haec tua, quantumvis praeclara, secundo loco et numero habenda est, 
si cum opera illa curaque comparetur, quam in salutem animarum cle- 
ricorumque institutionem et sanctimoniam provehendam tam diu impen- 
disti. Te enim, quem avunculus ille tuus Ioseph Cafasso spiritus sui heredem 
reliquisse videatur, vixdum ministerium sacrum inchoaveras, sapienti 
pietatis magistro alumni usi sunt e seminario Taurinensi; ex quo autem, 
Rector Basilicae a Consolata, continentis Conlegii ecclesiastici regimen 
suscepisti, mirum quantum in expoliendis doctrina pietatis et virtute sacer- 
dotibus qui per biennium ibidem instituuntur, elaborasti et desudavisti. 
Unde factum est, ut ad plura centena enumerentur sacrorum administri 
-ex his autem episcopi atque archiepiscopi bene multi-— qui se ad in- 
stitutum vitae ecclesiasticis viris dignum a te conformatos esse gaudeant. 
At quidem, quae adhuc egregie facta commemoravimus, ea haud satis 
fuerunt animarum studio quo flagras. Quamobrem anno mpccccm Insti- 
tutum virorum, anno autem mpccccx Institutum mulierum condidisti, 
quorum utrumque, a Consolata nuncupatum, in exteras Missiones incum- 
beret; isque iam missionalium Sororumque numerus in regiones infide- 
lium traiecit, eoque ardore laboriosa explet apostolatus officia, ut tui, 
dilecte fili, qui in certamen descenderunt postremi, veteranis ex aliis 
Sodalitatibus aut non multum aut nihil omnino cedere videantur. Quae 
quidem omnia considerantibus, licet Nobis coniicere, quam late proximi 
huius laetitia eventi in animos Taurinensium, in veteres recentesque 
alumnos et filios redundare debeat. Quorum vota et omina votis omi- 
nibusque Nostris cumulamus, optantes, ut communi omnium veneratione 
et amore diutissime fruaris et, quantum vitae supererit, tempus id omne 
ad maiores utilitates Ecclesiae procurandas naviter, pro more tuo, con- 
feras. Caelestium interea gratiarum auspicem paternaeque caritatis No- 
strae testem, tibi, dilecte fili, et Conlegic Sodalitatibusque quibus praees, 
apostolicam benedictionem peramanter impertimus. 

Datum Romae apud Sanctum Petrum, die v mensis augusti, anno 
Pontificatus Nostri secundo. 

Vill 


AD EMUM P. D. CAIETANUM EPISCOPUM SABINENSEM S. R. E. CARD. DE LAI, 
SACRI CONLEGII SUBDECANUM, QUEM LEGATUM MITTIT GENUAM AD 
VIt CONVENTUM EUCHARISTICUM NATIONIS ITALICAE. 


Venerabilis frater Noster, salutem et apostolicam benedictionem. — 
Indictus ante in mensem maium, posteaque iustis de causis dilatus, 
Genuae in urbe Liguriae principe, proximo mense ineunte, Conventus 
habebitur septimus e tota Italia Eucharisticus, cui quidem, cum ob 
magnam rei amplitudinem dignitatemque, tum ob liberalissimum in- 
lustris eius civitatis hospitium, Legatum Nostrum ex Alma hac Urbe 
profectum omnino decet praeesse. Id autem munus tibi, venerabilis fra- 
ter Noster, perfungendum committimus, non modo quia Sacri Purpu- 
ratorum Patrum Conlegii decus es atque ornamentum, sed etiam quia 
non ignoramus quam flagranti Augustum Sacramentum pietate colas, 
de quo commentarium sane egregium haud ita multo ante conscripseris 
typisque edendum curaveris. Futurum ita est, ut non tam votis atque 
animo, quam proprie per te, qui Nostram geres personam, Nosmet ipsi 
per eos dies inter filios Nostros versemur vel Genuae incolas vel ex omni 
Italiae angulo congressos; quorum erit singulari modo infinitam Christi 
Iesu caritatem extollere ac venerari, qui, ut nobiscum perpetuo maneret 
et facillimi, immo communis esset aditus, vel ipsam humanitatem suam 
sub Eucharisticis velis occuluit. Quod autem in postremo Consistorio, 
cum tam acriter tamque late excitari in Sanctissimam Eucharistiam chri- 
stiani populi studium videremus, veluti gaudio conclamavimus, id Nos 
merito fecisse, Conventus ipsius Genuensis exitus liquido comprobabit; 
quem ita apparari novimus, ut is ante actis e natione tota conventibus, 
qui superari aegre posse ad hunc diem viderentur, in honoribus Augusto 
Sacramento habendis sit facile antecessurus. In quo facere non possumus, 
quin reputemus, quantam desideratissimus decessor Noster Benedictus XV 
e studiosa eiusmodi civium suorum voluntate delectationem capturus 
fuisset, si adhuc huius lucis usura frueretur. Verumtamen adnitendum 
praecipue est, ut Conventus hic, cui tu, venerabilis frater Noster, aucto- 
ritate Nostra praeeris, illud demum assequatur, quo spectare didicimus 
studia ac disceptationes singulorum coetuum, id est ut incruentum Al- 
taris Sacrificium a fidelibus cum interius altiusque cognoscatur, tum 
quanti oportet aestimetur: qua in re nimium multos peccare et plane 

constat et dolent Nobiscum vehementer sacrorum Antistites. Incruen- 
tum Altaris Sacrificium dicimus, in quo Christus Iesus, interpres apud 
Patrem noster, officia, quibus homines tenentur, ipsemet pro nobis, ado- 
rando et gratiis agendis, expiando precandoque, explet: unde etiam, 
cum recolat idem repraesentetque Christi Passionem fructusque redem- 
ptionis conferat, gratiarum copia in universum terrarum orbem defluit 
itemque in animas purgatorio igne detentas refrigerium lucis et pacis. 
Sed cum pro certo habeamus omnia in Conventu rite actum iri non sine 
maxima fidelium utilitate, placet iam nunc mentis oculos in pompam 
coniicere, quae, Conventu dimisso, ita per maritimum portum ducetur, 
ut, Augusto Sacramento per manus Legati Nostri in navigium reverenter 
inducto atque ibidem magnifice vecto, Christum Iesum in navicula Pe- 
tri mare Tiberiadis traiicientem veluti videre videamur. Quodsi civitas 
Genuensis, gloriosioribus reipublicae suae aetatibus, portum admirari con- 
sueverat navibus longis et onerariis differtum, quae aut victrices ex bello, 
aut frumento, auro divitiisque omne genus onustae, facta mercatura, 
domum rediissent, eadem nullum profecto unquam triumphum spectavit 
illius similem, quem Regi Pacifico nuper ipsamet decrevit paratque actuo- 
sissime. Atque exsultabit quidem Beatissima Virgo ab Excubiis, cum e 
Sanctuario, unde Genuenses custodit ac protegit, Filium suum, « mirabilem 
in altis Dominum », intuebitur tam magna ovantium multitudine et 
pacem caritatemque sitientium undique stipatum. O benedicat Augustum 
Sacramentum, tuis, venerabilis frater Noster, elatum manibus, mari 
omni, depulsisque ab eo tempestatibus et populorum fluctibus, sinat hine 
inde tranquilla vehi navigatione homines qui mutuas necessitudines com- 
meatusque inter gentes fovent, et missionales potissimum, qui cum evan- 
gelica doctrina humanum civilemque cultum feris barbarisque regioni- 
bus afferre parant. Caelestium interea donorum auspicem paternaeque 
benevolentiae Nostrae testem, tibi, venerabilis frater Noster, et iis uni- 
versis qui Genuam conventuri sunt, apostolicam benedictionem aman- 
tissime in Domino impertimus. 

Datum Romae apud Sanctum Petrum, die x mensis augusti, in festo 
Sancti Laurentii Martyris, anno MDCCCCXXIII, Pontificatus Nostri secundo. 

IX 


AD R. P. D. ALOYSIUM MARIAM MARELLI, EPISCOPUM BERGOMENSEM: DE 
SYNODO DIOECESANA AB EO INDICTA DEQUE SUBSEQUENTIBUS SOL- 
LEMNIBUS SANCTI ALEXANDRI MARTYRIS. 


Venerabilis frater, salutem et apostolicam benedictionem. — Dioece- 
sanam Synodum, qua ad emendandam confirmandamve cleri populique 
tui disciplinam nullum profecto aptius adhibeas remedium, inchoabis ab- 
solvesque propediem, eandemque praecipua in triduum sollemnia conse- 
quentur, quae, in honorem indicta Alexandri Martyris, magna fidelium 
istorum multitudo, praeeuntibus duobus e Sacro Cardinalium Conlegio 
Patribus atque aliquot Episcopis, celebratura quidem est ac participa- 
tura. Fructus autem utrumque eventum sperare iubet uberrimos: alte- 
rum, quia promulgandas in Synodo leges, spectatis viris in consortionem 
laborum adscitis, ad Codicis praescripta et ad usum atque experientiam 
proxime superioris aetatis accommodasti; alterum, quia invicta Bergo- 
mensium fides ac pietas ex delatis caelesti civitatis dioecesisque Patrono 
honoribus capiet unde exardescat acrius atque in rei catholicae tuitionem 
vehementius prosiliat. Coetibus igitur die vicesimo huius mensis ineundis, 
ut postulas, bene precamur; bene item dicimus iis universis, qui vel e 
remotissimis dioecesis pagis istuc peregrinaturi sunt ut sacrum Alexandri 
corpus invisant ac venerentur. Iam vero ut e duplici eiusmodi faustitate 
maior in fidelium animos emanet utilitas, damus libenter, ut postremo 
Synodi die ipsemet, venerabilis frater, adstantibus Nostro nomine bene- 
dicas, proposita plena admissorum venia usitatis condicionibus lucranda; 
ac praeterea concedimus, ut per proxima Alexandri Martyris sollemnia, 
semel tantum, quo ipse malueris ex tribus die, eadem benedictio a te 
impertiatur vel ab eo alio Antistite, qui sacris pontificali ritu eo ipso 
die operabitur. Caelestium interea munerum auspicem paternaeque bene- 
volentiae Nostrae testem, tibi, venerabilis frater, et clero populoque tuo 
apostolicam benedictionem peramanter impertimus. 

Datum Romae apud Sanctum Petrum, die x1 mensis augusti, anno 
Pontificatus Nostri secundo. 

x 


AD EMUM P. D. AIDANUM, DIACONUM 8S. MARIAE IN PORTICU, 8. RB. E. 
CARD. GASQUET: DE SOLLEMNIBUS QUATER DECIES SAECULARIBUS IMA- 
GINIS 8S. MARIAE IN PORTICU. 


Dilecte fili Noster, salutem et apostolicam benedictionem. — Nuntia- 
tum est Nobis, cum die xvu mensis iulii, futuro anno MDCCCCXXIV, quar- 
tum decimum compleatur saeculum postquam in aedibus Gallae Imago 
Sanctae Mariae in Porticu « primum visibilis » piissimo decessori Nostro 
Ioanni I et « omni romano populo apparuit », fore ut, curante Consilio e 
primoribus Urbis delecto, saecularia tam praeclari eventi sollemnia per 
annum a die 1 posteri mensis februarii habeantur. Res quidem occurrit 
dignissima, in quam, more maiorum, et ipsimet auctoritatem interpona- 
mus Nostram et populus romanus uberioribus pietatis significationibus 
ineumbat. Nec enim quisquam numeratur in decessoribus ex eo tempore 
Nostris qui de Maria in Porticu siluerit aut neglexerit; immo etiam, si 
quid aliquando actum ad eam magnificentius colendam, Romani Ponti- 
fices cum Senatui, tum omni civium ordini, hortatione et exemplo prae- 
ivere. Atque, ut res paulo altius delibando repetamus, constat, e rerum 
gestarum monumentis, postquam sanctissimus ille Pontifex et Martyr 
Ioannes «in eodem palatii loco» Aedem sacram exstruxerat ibique pu- 
blice venerandam proposuerat Imaginem, quae civibus gravi tum pesti- 
lentia conflictantibus mirifica incolumitatis tranquillitatisque solacia attu- 
lisset, adeo hinc Virginem privatis communibusque precibus concessisse, 
inde popularem erga eam increbruisse pietatem, ut, cum Liberiana Imago 
—una per Urbem hac Imagine vetustior atque insignior —- Salus populi 
romani nuncuparetur, Maria in Porticu haud minus belle amanterque 
romanae Portus securitatis appellata atque habita sit. Cognitum enim 
experiendo est, si qua superioribus aetatibus in Urbem ingruit calamitas 
aut impendere visa est, Beatissimam eo titulo Virginem a praesenti dis- 
crimine supplicantem sibi populum eripuisse. Ut, cum, plus sexies, per 
sollemnes invocata pompas, quas cum Senatu et optimatibus Pontifex 
ipse plerumque participabat, pestilentiam aut a finibus depulit aut in- 
vectam serpentemque restinxit; quodsi, abhinc sex et quinquaginta annos, 
contagione, quae Urbem infecisset, satis multi sunt miserrime interempti, 
at constat, incolumes saltem eos exstitisse omnes qui de paroecia Ma- 
riae in Porticu essent. Quo in genere duo placet eventa singulatim reco- 

lere, quorum memoria cum rerum romanarum memoria arctius profecto 
copulatur. Cum scilicet pestilentia, Alexandro VII Pontifice Maximo, e 
Neapolitano regno in Urbem invasisset, Senatus populusque romanus 
votum coram ea Imagine nuncupavit, si einsmodi contagio desiisset, se 
Aedem sacram in eius honorem e solo excitaturum, quae latius, quam 
prior illa, pietati civium pateret; re autem ex optatis protinus impetrata, 
idem Pontifex posuit lustravitque anno MDCLX auspicalem novi templi 
lapidem, in cuius quidem templi absida, septimo post anno, venerabilis 
Imago translata sollemni ritu est. Praeterea, cum haud multo post, Cle- 
mente XI Pontifice Maximo, Urbs terrae motu concussa esset, idem Se- 
natus populusque denuo se ad eius altare supplicem proiecit, pollicitus 
de ieiunio pridie diem festum Purificationis ab universa civitate in cen- 
tum annos servando; quod quidem votum, elapso eo saeculo, in perpe- 
tuum renovavit. Fore igitur prospicimus confidimusque, ut, quae nun- 
quam in Urbe intermissa est ac resedit Beatissimae Mariae in Porticu 
religio, eam etiam atque etiam foveant provehantque saecularia sollemnia, 
quae a Consilio isto, cui tu, dilecte fili Noster, honoris causa praees, na- 
viter studioseque apparantur. Quod autem clarissimi e Consilio viri ite- 
rum typis exscribendum curant, recognitum quidem atque emendatum, 
commentarium illum de Imagine eiusque cultu, qui in lucem abhine unum 
et viginti annos prodiit, id Nobis videtur fieri percommode; at summo- 
pere interest, eum librum latissime pervulgari ut ad quam plurimos 
perveniat, cum nullume populo hoc Nostro ignorare deceat quae quan- 
taque romani cives eidem Virgini beneficia debeant. Sciant, ceteroqui, 
dilecti e Consilio filii, quicquid, in hac faustitate eventi, in honorem 
Mariae in Porticu facturi sunt, id Nos et iam nunc admodum probare et 
nullo non tempore grat& memorié prosecuturos. Atque non modo ad eos 
ipsos, sed etiam ad omnes quotquct in apparanda eiusmodi sollemnia 
stipem operamque suam contulerint, pertinere volumus apostolicam bene- 
dictionem, quam, caelestium munerum auspicem paternaeque benevo- 
lentiae Nostrae testem, tibi, dilecte fili Noster, ex animo impertimus. 

Datum Romae apud Sanctum Petrum, die xv mensis augusti, anno 
mpccccxxi, Pontificatus Nostri secundo. 

XI 


AD EMUM P. D. CAMILLUM, DIACONUM S. MARIAE SCALARIS, S. R. E. CARD. 
LAURENTI, QUEM LEGATUM MITTIT AD CONVENTUM EUCHARISTICUM TUR- 
RITANUM. 


Dilecte fili Noster, salutem et apostolicam benedictionem. — Venera- 
biles fratres Sardiniae Episcopi, cum in diem tricesimum huius mensis 
Conventum Eucharisticum, e tota regione primum, indixissent, per qua- 
driduum in Turritana urbe habendum, rogarunt Nos vehementer, unum 
aliquem e Sacro Cardinalium Conlegio delegaremus, qui et coetibus Nostro 
nomine praeesset et sacra sollemnia romanae purpurae dignitate splendi- 
diora efficeret, ad quae, pro sua in Augustum Sacramentum pietate, in- 
sulani catervatim convolabunt. Qui quidem Conventus fore ut Christo 
Iesu sub Eucharisticis velis latenti generosos Sardorum animos arctius 
obstringat et in triumphalem desinat pompam, vel ipse suadet prosper- 
rimus duorum, qui haud ita multo ante acti sunt, dioecesanorum Conven- 
tuum exitus. Sed praeterea ex ipsis rerum capitibus, quae in coetibus 
per eos dies disceptabuntur, iure optimo coniicimus, quotquot intererunt, 
si quidem inde conscii plenius evaserint eorum in Eucharistiam officio- 
rum, de quibus pro sexuum atque aetatum discrimine sermo institnetur, 
eos ita domum reversuros, ut non modo caelestis mensae appetentiores, 
sed etiam Eucharistici cultus apostolos se praestent in posterum. Placet 
igitur, te, dilecte fili Noster, ad id munus deligere, ut Nostram apud 
Turritanum Conventum geras personam; volumus enim per temet ipsum 
quasi praesentes adesse et honoribus Augusto Sacramento deferendis prae- 
cipue delectari. Nec, ceteroqui, dubitamus quin hance perlibenter susci- 
pias obeasque legationem, cum Sanctissimae Eucharistiae et caritas animo 
tuo infixa penitus haereat et laudes in ore tuo dulciter sonent. Carissi- 
mis autem e Sardinia filiis dicito Nostris verbis, nihil eos Nobis antiquius 
facere posse, quam ut Christum Iesum, qui Eucharistiam instituendo in 
finem dilexit eos, potissimum redament et a civibus suis redamandum 
quoquo pacto curent. Caelestium interea donorum auspicem paternaeque 
benevolentiae Nostrae testem, tibi, dilecte fili Noster, iisque universis 
qui ad Conventum confluent, apostolicam benedictionem peramanter in 
Domino impertimus. 

Datum Romae apud Sanctum Petrum, die xv mensis augusti, in festo 
Beatae Mariae Virginis in caelum Assumptae, anno MpcccCcxXxII, Pontifi- 
catus Nostri secundo. 

PIUS PP. XI 


| 


Acta Pii PP. XI 509 


XII 


AD EMUM P. D. CAIETANUM, PROTODIACONUM SANCTAE AGATHAE GOTHO- 
RUM, 8. R. E. CARD. BISLETI: DE CONVENTU EUCHARISTICO UTINENSI. 


Dilecte fili Noster, salutem et apostolicam benedictionem. — Rogatum 
te esse ut Conventui Eucharistico Utinensi praesideres eundemque roma- 
nae purpurae splendore honestares, haud mediocri audivimus cum vo- 
luptate animi; nec minus iucunde comperimus, eas te preces benigne 
admisisse et parare Utinum ea de causa proficisci. Mos quidem pul- 
cherrimus inductus iam pridem est, ut minores Eucharistici Conventus 
maioribus viam veluti muniant: unde factum, ut Genuensi, qui, mense 
septembri ineunte, fidelibus totius nationis constabit, satis multi anteces- 
serint, aut proxime antecedant, eorum quos dioecesanos ac regionales 
vocant. Quare, ut orbes undarum maiores circumducuntur minoribus, sic 
animorum in Eucharistiam ardor latius excitatur in dies; et quando- 
quidem homines hac tanta caritatis flamma, alius ex alio, incenduntur 
et ad Christum Dominum grati ac memores revocantur, consentaneum 
profecto est, societatem ipsam civilem suavissimum Regis Pacifici impe- 
rium haud multo serius recipere, quod per recentiora haec tempora de- 
trectando pervicaciter abnuerat. Cuius quidem emendationis spem bonam 
afferunt publicae popularis in Augustum Sacramentum pietatis signifi- 
cationes; afferunt item pompae magnifico apparatu per urbium vias, 
dimissis Conventibus, ductae, et vis ipsa fidei caritatisque in fletus, in 
plausus, in clamores erumpens. Quotquot autem Utinum, te, dilecte fili 
Noster, praeside, congressuri sunt, ii haud sane minorem sui Nobis com- 
movent exspectationem quam ceterarum dioecesium filii; neque enim 
ignoramus, Venetos in avita religione haerere constanter atque ad omnia 
pietatis testimonia exardescere. A te, ceteroqui, libentissime audiemus, cum 
ad Nos redieris, quae ii ipsi in coetibus de provehendo Eucharistiae cultu 
atque usu decreverint, et quos per hanc occasionis faustitatem Augusto 
Sacramento honores detulerint. Caelestium interea munerum conciliatrix 
paternaeque benevolentiae Nostrae testis sit apostolica benedictio, quam 
tibi, dilecte fili Noster, atque iis universis qui Utinum convenient, per- 
amanter impertimus. 

Datum Romae apud Sanctum Petrum, die xvI mensis augusti, anno 
MDocccxxI, Pontificatus Nostri secundo. 

XIII 


AD MARIAM PRINCIPEM VIDUAM RADZIWILL: DE TEMPLO IN HONOREM SA- 
CRATISSIMI CORDIS IESU IN VARSAVIAE SUBURBIO EIUS SUMPTIBUS 


EXSTRUCTO. 


Dilecta in Christo filia, salutem et apostolicam benedictionem. —- Probe 
meminimus, Nos, cum Nuntii Apostolici munere istic fungeremur, Pra- 
gam in Varsaviae suburbio adiisse ut templum inviseremus, quod eo tem- 
pore in honorem Sacratissimi Cordis Iesu aere tuo exstruebatur, eius- 
demque cum pulchra lineamenta, tum amplitudinem magnificentiamque 
admiratos esse et meritis extulisse laudibus; nuperrime autem accepimus, 
aedem illam, omnino absolutam, postridie calendas proximi mensis con- 
secratum iri. Facile coniicere potes quantum hac re delectemur, cum et 
maiori amantissimi Cordis Iesu gloriae et bono incolarum eius suburbii 
tam bene consultum videamus. Novum profecto templum, ut tuis et com- 
munibus curionis paroeciaeque civium votis concederemus, privilegiis 
ornare per apostolicum Breve properavimus; iam igitur non restat, nisi ut 
peculiarem benevolentiam erga te Nostram publice significemus, quemad- 
modum his Litteris Nostris libentissime facimus, atque ut a Christo Iesu, 
cuius infinitae caritatis tam insigne monumentum exstare volueris, uber- 
rimam tibi optemus et in terris et in caelo remunerationem. Cuius quidem 
auspicem, paternaeque voluntatis Nostrae testem, tibi, dilecta in Christo 
filia, apostolicam benedictionem peramanter impertimus. 

Datum Romae apud Sanctum Petrum, die xxIl1 mensis augusti, anno 
Pontificatus Nostri secundo. 


PIUS PP. XI 


XIV 


AD R. P. D. ELIAM HUAYEK, PATRIARCHAM ANTIOCHENSEM MARONITARUM: 
AD GERATULANDUM QUINTUM AC VICESIMUM PATRIARCHALIS DIGNITATIS 


ANNUM. 


Venerabilis frater, salutem et apostolicam benedictionem. — Quae 
ab initio vertentis anni Syri Maronitae agunt, alia post alia, apud Liba- 
num sollemnia, ut beneficia commemorent, quae per hos quinque et 

viginti patriarchalis muneris annos nationi tuae contulisti, iis veluti 
adesse per has Litteras Nostras volumus eademque participando coho- 
nestare. Quodsi, pro Nostra cum catholici orbis Praesulibus fidei carita- 
tisque coniunctione, fieri non potest quin, quae iis laeta contigerint, ea 
Nos quoque laetificent, at singularia tua in Orientalem Ecclesiam pro- 
merita efficiunt, ut res tuas peculiari — quod, ceteroqui, non ignoras — 
cura et benevolentia sequamur. Est enim Nobis exploratum, quibus, 
venerabilis frater, eniteas ingenii animique laudibus, et quam studiosa 
voluntate catholica istic opera provexeris, novis praeterea templis exstru- 
ctis et condita piarum Sororum Sodalitate, quae rectae iuventutis insti- 
tutioni prospicerent; neque Nos latet, te, in postremi belli angustiis, 
inopiam indigentiamque tuorum et aere tuo et collecta undique stipe 
pro viribus allevasse. Sed non minus in laude tua ponimus, quod mas- 
sonicam, ut aiunt, sectam, istuc etiam calamitose ingressam, omni con- 
tentione oppugnas cavendamque a tuis curas. Tibi igitur natalem patriar- 
chatus quintum ac vicesimum, qui in diem sextum incidet futuri mensis 
ianuarii, vehementer gratulamur, atque a benignissimo Deo exposcimus 
ut vegetam senectutem tuam et quam longissime producat et caelestibus 
omne genus compleat solaciis. Quorum auspicem paternaeque caritatis 
Nostrae testem, tibi, venerabilis frater, universoque clero et populo tuo, 
apostolicam benedictionem peramanter in Domino impertimus. 

Datum Romae apud Sanctum Petrum, die xxv mensis augusti, 
anno MDCCCCXXIII, Pontificatus Nostri secundo. 


PIUS PP. XI 

ACTA SS. CONGREGATIONUM 


SACRA CONGREGATIO CONSISTORIALIS 


PROVISIONES ECCLESIARUM 


Ssmus Dius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 


3 augusti 1923. — Cathedrali Ecclesiae Civitatis Victoriae seu Ta- 
maulipanae praefecit R. D. Seraphinum Armora, parochum loci vulgo 
«8. Andrés Calchicomula », in archidioecesi Angelorum. 

13 augusti. — Titulari episcopali Ecclesiae Chersonensi seu Kyrrho- 
nensi, R. D. Raphaélem Balanza-Navarro, Canonicum ecclesiae Valenti- 
nae, quem deputavit Auxiliarem Emi P. D. Henrici Card. Reig y Casa- 
nova, Archiepiscopi Toletani. 

16 augusti. — Titulari archiepiscopali Ecclesiae Melitenensi, R. P. D. 
Augustinum Marre, Ord. Cist. Ref., hactenus Episcopum tit. Constan- 
tiensem. 

23 augusti. — Titulari episcopali Ecclesiae Gerasenae, R. D. Andream 
Kriston, Canonicum ecclesiae metropolitanae Agriensis, quem deputavit 
Auxiliarem R. P. D. Ludovici Szmrecsanyi, Archiepiscopi Agriensis. 

5 septembris. — Titulari episcopali Ecclesiae Oropensi, R. D. Lau- 
rentium Del Ponte, Vicarium generalem dioecesis Aquensis, quem depu- 
tavit Auxiliarem R. P. D. Dismae Marchese, Episcopi Aquensis. 

15 septembris. — Cathedrali Ecclesiae Veglensi, R. D. Iosephum Sre- 
brnic. sacrae Theologiae prufessorem in Universitate Labacensi. 

SACRA CONGREGATIO CONCILII 


ROMANA ET ALIARUM 


REDEMPTIONIS CANONUM 


Die 23 ianuariit 1923 


QUAESTIO. — Circa redemptionem seu affrancationem canonum emphy- 
teuticorum in favorem ecclesiae Codex iuris canonici, can. 1542, § 1, 
haec statuit: « In emphyteusi bonorum ecclesiasticorum emphyteuta ne- 
« quit canonem redimere sine licentia legitimi Superioris ecclesiastici, 
«de quo in can. 1532; quod si redemerit, eam saltem pecuniae vim eccle- 
« siae dare debet, quae canoni respondeat ». Haec dispositio, ob rationis 
identitatem, applicanda videtur etiam redemptioni censuum aliarumque 
praestationum favore ecclesiae nec non legatorum liberationi. 

Verum quaestio exorta est, utrum nempe emphyteuta seu debitor 
in huiusmodi redemptione peragenda tradere teneatur pecuniam nume- 
ratam vel saltem titulos publicos iuxta eorum valorem realem seu cur- 
rentem, an tradere possit titulos publicos iuxta valorem nominalem seu 
legalem, dummodo ipsorum annuus reditus respondeat summae canonis. 
Dubio occasionem dat imminutus valor titulorum publicorum, qui dum 
inscribuntur 100 libellarum, saepe emi possunt 70 et etiam minus. Lex 
enim civilis alicubi permittit ut debita pecuniaria solvantur moneta 
quae, cum dies advenit, legalem habet cursum, et plane secundum valo- 
rem nominalem. In pecunia quidem non corpora quis cogitat, sed quan- 
titatem. 

Hine propositum est dubium: An Episcopus vi canonis 1542, § 1 per- 
mittere possit redemptionem canonum titulis publicis iuxta horum valorem 
nominalem. 


ANIMADVERSIO. — In contractibus et in solutionibus, etiam in materia 
ecclesiastica, iuxta canonem 1529 Codicis iuris canonici, stari quidem po- 
test iuri civili. Sed Episcopus nullatenus cogitur permittere talem redem- 
ptionem canonum. Canon enim 1542, verbo saltem, sinit ut plus quae- 
ratur quam vis pecuniae quae canoni respondeat. Episcopus praeterea, 
quasi tutor personae minoris, cui, vi canonis 100, § 2, aequiparatur ecclesia, 
huius utilitati prospicere debet. At vero solutio secundum valorem nomina- 

lem iuxta ea quae praemissa sunt, est certe cum ecclesiae detrimento 
coniuncta. 

Notandum denique quod, iuxta praxim huius Sacrae Congregationis, 
emphyteutae, redimenti canonem, prius imponi solebat onus solvendi 
aliquam summam in compensationem deterioris reditus, qui canoni sub- 
rogatur: in praesens vero, attenta imminutione valoris titulorum publi- 
corum, imponi iam solet onus tradendi, ex toto vel saltem ex parte, dif- 
ferentiam inter valorem nominalem et realem eorumdem titulorum. 

Quare, etc. 


RESOLUTIO. — Emi Patres Sacrae Congregationis Concilii, in plenario 
conventu diei 23 ianuarii 1923, ad propositum dubium respondendum 
censuerunt: Negative, si valor nominalis sit superior valori reali. 

Quam resolutionem, referente postridie infrascripto S. C. Secretario, 
SSmus D. N. Pius Pp. XI approbare et confirmare dignatus est. 


B. Colombo, Secretarius. 


SACRA CONGREGATIO DE PROPAGANDA FIDE 


NOMINATIONES 


Brevibus Apostolicis nominati sunt: 

12 iunii 1923. — Administrator Apostolicus dioecesis Mangalorensis, 
R. D. Ioseph Pais, e clero indigena, parochus ecclesiae Immaculatae 
Conceptionis in oppido « Kinnigoll ». 

— Vicarius Apostolicus Ce-li Maritimi, R. P. D. Ioannes de Vienne, 
e Congreg. Missionis, Episcopus tit. Abritensis. 

13 iunii. — Vicarius Apostolicus de Urubamba et Maire Dei, R. P. 
Sabbas Sarasola, ex Ordine Praedicatorum sacerdos. 

— Coadiutor cum iure futurae successionis Vicarii Apostolici Ce-li Se- 
ptentrionalis seu Pekinensis, R. P. D. Iosephus Fabrégues, e Congreg. 
Missionis, Episcopus titularis Alaliensis, hactenus Vicarius Apostolicus 
Ce-li centralis. 

ACTA TRIBUNALIUM 


SACRA ROMANA ROTA 


ROMANA 


CREDITI 


Pio PP. XI feliciter regnante, Pontificatus Dominationis Suae anno 
secundo, die 22 iunii 1923, RR. PP. DD. Franciscus Solieri, Ponens, 
Iosephus Florezak et Ubaldus Mannucci, Auditores de turno, in Causa 
Romana - Crediti, inter Pontificium Collegium Germanicum Hungaricum, 
actorem, repraesentatum per legitimum procuratorem Christophorum Astorri, 
advocatum, et Pontificium Collegium Graecum, repraesentatum per legitimos 
procuratores Ioannem Guasco, Sacri Consistorii advocatum, et Franciscum 
Bersani, advocatum, sequentem tulerunt definitivam sententiam. 


Anno 1768, die 17 septembris, d.no Quassa Notario publico rogato, 
Rector Pontificii Collegii Graeci de Urbe, nomine eiusdem Collegii et vi 
binorum Rescriptorum de Beneplacito Apostolico, super quasdam domos 
ad Coll. Graecum pertinentes, et generaliter super omnia et singula bona 
eiusdem Collegii ubique posita et exsistentia, imposuit, constituit, creavit 
atque assignavit perpetuum, sed redimibilem censum seu reditum scuta- 
torum 425, in sorte principali 17,000 ad 2 % pro 100, quem censum Coll. 
Graecum vendidit et alienavit favore Coll. Germanici et Hungarici de 
Urbe. Quem quidem annuum censum seu reditum scut. 425 Rector Coll. 
Graeci solvere promisit Romae praedicto Ven. Coll. Germanico et Hun- 
garico Urbis, sive illius pro tempore exactori, « liberum, francum et exem- 
« ptum ab omniet quacumque impositione, taxa, gabella, tam imposita quam 
« imponenda, etiam ex dato et facto Supremi Principis, et absque ulla dimi- 
« nutione liberum, quia sic », etc. Hoc in instrumento cautum est tamen ut 
semper Pontif. Coll. Graeco licitum sit censum praedictum, non obstante 
lapsu centum et plurium annorum, redimere et recuperare pro eodem 
pretio scut. 17,000. Tandem Rector Coll. Graeci declarat « supradicta funda 
« censita libere spectasse et pertinuisse et spectare et pertinere ad Coll. Grae- 
«cum esseque libera, immunia et exempta ab omni et quocumque alio 
« censu, canone, livello, responsione, caducitate ... seu alio quocumque onere 

« tam perpetuo quam temporaneo, nec alicui vendita, data, distracta aut alio 
« quovis modo alienata, alienationis vocabulo latissime sumpto, nec quid- 
« quam aliud fuisse factum in praeiudicium, etc. ». Ut patet, cum a Coll. 
Germanico summa determinata scut. 17,000 tradita sit, atque scutata 425, 
tamquam reditus illius summae, annuatim a Coll. Graeco solvenda sint, 
domus aliaque bona Coll. Graeci tamquam pignus in maiorem crediti secu- 
ritatem obligata sunt. Et sane, cum istae domus venditae fuere, a Coll. 
Graeco concessa fuit Coll. Germanico hypotheca pro summa libellarum 
91,375. Verum, ab anno 1870, rebus publicis mutatis, etiam Romae taxa, 
quae vulgo ricchezza mobile appellatur, illis omnibus imposita fuit qui re- 
ditus ex mutuis vel ex censibus, etc., perciperent. Quare taxa ricchezza 
mobile etiam Coll. Germanico propter reditus, quos ex censu nuper nomi- 
nato percipiebat, imposita fuit. Attamen iuxta articulum 15 legis civilis 
diei 24 augusti 1877 statuentis: « Gli enti morali dichiareranno non solo 
i redditi propri... ma eziandio le pensioni... e pagheranno relativamente 
la imposta relativa a questi ultimi redditi propri rivalendosene sui loro 
assegnatarii o creditori mediante ritenuta», Fiscus taxam ricchezza mo- 
bile exigebat a Coll. Graeco, cui tamen ius erat refectionis a Coll. Germa- 
nico, quod directe taxa ricchczza mobile respiciebat: quod ius ad Coll. 
Graecum pertinens diritto di rivalsa appellatur. 

Ex actis satis probatum videtur Coll. Graecum semper de taxa ric- 
chezza mobile refectum fuisse: imo ab anno 1877 iure retentionis Coll. 
Graecum, ad normam citati articuli legis civilis, usum fuisse; sed hodie 
Coll. Germanicum contendit, vi clausulae in instrumento positae, iuxta 
quam dicitur censum solvendum esse « liberum, francum, exemptum ab 
«omni et quacumque impositione, taxa, gabella tam imposita quam im- 
« ponenda, etiam ex dato et facto Supremi Principis, et absque ulla di- 
« minutione liberum », etc., taxam riechezza mobile a Coll. Graeco sine iure 
retentionis solvendam esse. Quod Coll. Graecum acriter negat. Cum de 
personis ecclesiasticis agatur, quae a iurisdictione Ordinarii exempta sunt, 
ac immediate Apostolicae Sedi subiiciuntur, ad hoc sacrum Tribunal 8. R. 
Rotae partes litigantes recursum habuerunt, ut quaestio iudicialiter diri- 
meretur. Interea lis sub sequenti dubio contestata est: « An Pontificium 
« Collegium Graecum teneatur refundere Pontificio Collegio Germanico— 
« Hungarico taxam vulgo ricchezza mobile ab hoc Fisco solutam et sol- 
« vendam super censum in sorte scut. 17,000, de quo in instrumento 
«16 septembris 1768, rog. Quassa, et quoad praeteritum a qua die ». 


In IuRE. — Census est «ius percipiendi pensionem annuam ex re 
«alterius utili et fructifera super qua fundatur ». Ita passim Doctores 

inter quos Ferraris, Bibliotheca, verbo census n. 2. — Realis auditur census 
qui constituitur seu fundatur supra re aliqua fructifera, qua pereunte 
census perit. E contrario census est personalis, qui fundatur supra certa 
persona se obligante ad annuam pensionem ex industria, arte, opificio 
vel labore suo solvendam. Tandem census est miztus, qui immediate 
super re et persona fundatur, ita ut si res pereat, maneat obligata per- 
sona ad censum solvendum. Unde census non differt a mera pensione nisi 
quia pensio, quae vi census solvitur, habet fundamentum vel unice in 
rebus supra quas imponitur, si census est realis, vel in obligatione qua 
persona devincitur ad pensionem annuam solvendam, si census est perso- 
nalis, vel tandem utrumque fundamentum habet si census mixtus sit di- 
cendus. Verum aliquando census non constituitur in quota parte fru- 
ctuum fundi, etc., sed in determinata summa pecuniae, in cuius solutionis 
annuae securitate fundus vel fundi censui obligantur, quo in casu potius 
diceretur redituum constitutio. 

Taxa quae vulgo dicitur ricchezza mobile omnes reditus percellit sive 
ex censu proveniant sive ex mera pensione, super bonis ecclesiasticis 
Principis auctoritate imposita, iuxta articulum primum legis italicae diei 
28 augusti 1877, ubi dicitur: « E stabilita una imposta sui redditi della 
ricchezza mobile... », Quare huiusmodi taxa est realis, quia non tangit 
directe personam, sed bona seu reditus, et quidem reditus mobiliares in 
manibus creditoris (Pichler, Ius Canonicum, lib. III, tit. 12, n. 1; Reiffen- 
stuel, lib. III, tit. 12, § 1, n. 4; Aichner, Zus Ecclesiasticum, § 79, n. 4; 
Santi, Praelectiones, lib. III, tit. 12: cfr. Nitti, Principii di scienza delle 
finanze, cap. VII, p. 326; Einaudi, Lezioni di scienza delle finanze e di 
diritto finanziario). 

Ex his consequitur, nisi manifeste inter partes contrarium pactum sit, 
onus solvendi taxam ricchezza mobile ad creditorem pertinere. Quod enim 
Fiscus illam a debitore exigat, nihil officit, cum lex civilis ius retentionis 
seu di rivalsa contra creditorem huic concedat. Qua in re debitor, qui 
taxae solutionem Fisco praebet, veluti negotiorum gestor creditoris agit, 
contra quem actionem utilem ve! negotiorum gestorum vel contrariam 
mandati habet, ut indemnis reddatur. Et quidem debitor figuram negotii 
gestoris vi ipsius legis civilis gerit, quasi mandatarius ipsius creditoris 
erga Fiscum, cuique debitori competit, ut diximus, vel actio contraria 
mandati vel actio in factum ut dicitur (Bonfante, Istituz. di diritto romano, 
§ 170). Quibus positis, evidens est quod, nisi contrarium vel inter partes 
in censu constituendo manifeste statutum sit, vel Princeps in constituen- 
dis pensionibus in bonis beneficii contrarium expresse et clare statuerit, 
taxa ricchezza mobile a creditore, ad quem reditus vel ex censu vel ex pen- 


Acra, Vol. XV, n. 10. — 1-10-1253. 

sione annuatim proveniunt, solvenda est. Methodus enim qua Fiscus exigit 
taxam vel modo retentionis vel elencho nominativo vel mediante rivalsa 
ex parte debitoris census vel pensionis, naturam taxae ricchezza mobile 
non immutat, quae respicit directe creditorem, in cuius manibus reditus 
mobiliares taxantur. 

Verum, etiamsi onus solvendi taxam ricchezza mobile ad creditorem 
census vel pensionis pertineat, adeo ut debitor, si solverit, ad normam 
legis ius habeat retentionis vel ut dicitur di rivalsa, tamen vi clausularum 
quae in instrumento constitutionis census appositae sunt, aliquando hoc 
onus non ad creditorem, sed ad debitorem pertinere potest. Interest 
proinde animadvertere quaenam sit vis iuridica clausularum, quae in con- 
stituendis censibus vel pensionibus apponi solent. 

Clausulae praecipuae, quae censibus vel pensionibus apponi solent, 
sunt: a) «debitor debeat solvere censum liberum, francum a quacumque 
« impositione, taxa, gabella, tam posita quam imponenda, etiam ex dato 
«et facto Supremi Principis, et absque ulla diminutione liberum », etc.; 
—vel b) «quod pensio sit singulis annis persolvenda... ab omnibus et 
« quibuscumque oneribus liberam, immunem et exemptam »; — vel c) « quod 
« pensio solvenda sit ab omni onere reali et personali, tam imposito quam 
« imponendo, libera seu absque diminutione solvenda »; vel d) « quod debitor 
« teneatur ad integram solutionem pensionis, quae imminui numquam pos- 
« sit »; et aliae huiuscemodi. 

Iam eclmus De Luca, in tractatu De pensionibus, part. II, disc. 33, 
n. 14, de vidictarum clausularum agens, ait: « Et quamvis in contrarium 
« diceretur, quod in litteris reservationis expresse dispositum esset iuxta 
«communem, ut pensionarius sibi reservatam habere debeat pensionem 
« francam et exemptam ab omni onere et contributione ex quavis causa, 
«quantumvis speciali ac privilegiata, idque satis nimium impulisse iudi- 
«cem, attamen pro meo sensu id continere videbatur aequivocum clarum, 
« quoniam haec exceptio recte procedit quoad onera ordinaria vel extraor- 
« dinaria decimarum et collectarum aliarumque contributionum, sive etiam 
«quoad realia pro expensis culturae... non autem circa illas expensas, 
« quas erogare oportet in eam causam ob quam ipsa substantia pensionis 
« sustineatur, cum intret actio vel exceptio de in rem verso seu negotiorum 
« gestorum », etc. Ex quibus deducitur iuxta clhum De Luca clausulas 
praedictas, quae inter se sunt omnino aequivalentes, quaeque iuxta com- 
munem stylum apponi solent in Bullis reservationis pensionum vel etiam 
in pensione ex censu constituenda, utpote communes de stylo Curiae vel 
notariorum, vim non habere nisi liberandi pensionarium seu in genere 
creditorem a contributionibus et oneribus ordinariis, vel etiam extraor- 

dinariis, si declaretur pensionem liberam et francam a quocumque onere 
et contributione, ex quavis causa, quamtumvis speciali et privilegiata; 
non vero ab illis oneribus extraordinariis quae beneficiarius vel in genere 
debitor tamquam negotiorum gestor ipsius creditoris sustinere cogitur. 
Nam apponuntur illae clausulae ut earum ope creditor seu pensionarius 
ab oneribus quae reditibus beneficii imponuntur, liberetur, adeo ut si 
clausulae appositae non fuissent, aliquando onera imposita vel imponenda 
etiam creditorem tangerent. Hoc vero concipi non potest, cum de onere 
agatur quod directe pensionarium vel creditorem respicit, quodque sol- 
vitur a debitore seu beneficiario—vi legis vel sponte nihil refert, — solum 
tamquam negotiorum gestore eiusdem pensionarii. Non modo iure intro- 
ducto per decretum Cum nuperrimis, sed etiam iure communi antiquo 
statutum erat ut aliquando pensionarius concurreret cum beneficiario seu 
onerato in sustinendis contributionibus seu oneribus beneficii (De Luca, 
De pensionibus, disc. 25, n. 2; Ferraris, Bibliotheca, verbo Pensio, nu. 132; 
in Decretalibus, cap. Propter sterilitatem, 3, de locato et conducto; ff. 1. 
ex conducto, 15, § 2; 8. C. EE. et RR., Aesina, Pensionis, iunii 1878). 
In his casibus praedictae clausulae utiles sunt, sed nisi specialis pactio 
intervenerit, illae clausulae pensionarium seu creditorem non liberant a 
sustinendis oneribus quae illum directe tangunt, et quae debitor tamquam 
eius negotiorum gestor sustinuit. 

Iam, taxa ricchezza mobile est onus quod non afficit ullo modo neque 
bona beneficii supra quae pensio constituta est, neque bona supra quae 
census impositus est, sed percellit reditus ex bonis censualibus vel bene- 
ficii in manibus ipsius creditoris. Quamobrem debitor censuarius integram 
pensionem liberam et francam ab omni onere imposito vel imponendo 
solvit; et quia Fiscus taxam quae hunc reditum afficit, exigit a debitore, 
cui tamen ius concedit refectionis vulgo di rivalsa, debitor dum taxam 
solvit, creditoris negotium gerit. Eo modo quo illa clausula in specie, de 
qua agit De Luca, non liberat pensionarium a solvenda portione expen- 
sarum quas oneratus sustinuit in defendenda causa, «ob quam ipsa sub- 
stantia pensionis sustineatur, cum tunc intrent actio vel exceptio de re 
in rem verso seu negotiorum gestorum », ita illa clausula vel alia simi- 
lis et aequivalens non liberat creditorem, qui pensionem ex censu per- 
cipit, a solvenda taxa ricchezza mobile, vel ad indemnem reddendum one- 
ratum debitorem, qui nomine creditoris eiusque negotium gerens ex legis 
dispositione illam taxam solvit. 

Addatur illa clausularum verba: « liberum, francum et exemptum ab 
«omni et quacumque impositione, taxa, gabella, tam imposita quam 
«imponenda, etiam ex dato et facto Supremi Principis, et absque ulla 

«diminutione liberum », minime comprehendere nec comprehendere in 
casu posse taxam vulgo ricchezza mobile; quia huiusmodi tributum, impo- 
situm a civili auctoritate super bonis ecclesiasticis, prorsus alienum est a 
lege canonica immunitatem statuente; et ideo exorbitat manifeste ab illa 
quoque extensione quam, ut maximam, enunciant verba: « etiam ex dato et 
« facto Supremi Principis », idest Romani Pontificis. Hac ipsa de causa dici 
potest, quod tale tributum praevideri non poterat a. 1768, non solum ob 
distantiam temporis quae seculum exsuperat (1768 — 1872), sed etiam ob 
repugnantiam iuris: et ideo illud locum habet: « Voluntas non fertur ad 
« incognita ». Quod magis firmatur si consideretur taxam ricchezza mobile, 
quatenus facto Principis laici respicit et cadit in reditus ecclesiasticos, 
semper ab Ecclesia fuisse reprobatam. Incongruum proinde est cogitare, 
anno 1768 contrahentes praevidisse taxam ab Ecclesia nunquam admissam 
et ab auctoritate civili sine consensu Ecclesiae impositam. 

Nec iuvat decisiones tribunalium sive civilium sive ecclesiasticoruam 
adducere: nam fatendum est, incertam hac in re esse iurisprudentiam 
tum civilem tum ecclesiasticam. Attamen graves decisiones auctoritatis 
ecclesiasticae adsunt, quibus decernitur, non obstantibus illis clausulis, 
onus solvendi taxam ricchezza mobile ad creditorem pertinere. Ut unum 
vel alterum exemplum adducamus, Bulla Pontificia diei 4 augusti 1854 
super mensam episcopalem Aesinam pensio imposita est his clansulis: 
«ab omnibus quibuscumque oneribus liberam, immunem et exemptam ... 
« decernentes ... quavis causa vel titulo aut pretextu vel ad cuiusvis in- 
« stantiam imminui numquam posse, ac irritum quoque et inane si secus 
«super hoc a quavis auctoritate scienter vel ignoranter contigerit atten- 
« tari», Hac clausula non obstante, 8S. C. EE. et RR. die 7 iunii 1878 
respondit: « Taxam ricchezza mobile a pensionario esse solvendam, etiam 
« pro omnibus ratis insolutis », nempe ab anno 1867, ante nempe decretum 
Cum nuperrimis. Etiam 8. C. Concilii in quadam Aversana — Reductio- 
nis pensionis — die 27 febr. 1904 decrevit: « Taxam ricchezza mobile a solo 
« pensionario seu creditore fuisse solvendam, etiam si reditus parochiales, 
«super quibus pensio favore Seminarii statuta erat, aucti essent: haec 
«enim taxa respicit reditus percipientem (cfr. Thesaur. 8. C. Conc., 1904, 
« 27 febr., p. 216). Ad rem E.mus Card. Gennari scite animadvertebat »: 
« Nel nostro caso é stato deciso che la tassa di ricchezza mobile si pagasse 
non dal parroco, ma dal Seminario che é il pensionario. Imperocché quan- 
tunque a stretto diritto la pensione debbasi pagare francae libera da ogni 
peso; pure fa d’uopo riflettere che la tassa di riechezza mobile nel caso non 
colpisce il parroco ma il Seminario ... il parroco da al Seminario per quanto 
é da sé franca e libera la pensione ... chi restituisce franca e libera una 

somma dovuta al suo debitore, non é giusto che risponda del danno che 
reca al creditore un prepotente che ne rapisce una parte » (Monitore Eccles., 
vol. 16, pag. 102). 

Item nec iuvat decisiones tribunalium civilium adducere. Nam: a) hae 
decisiones discordes sunt; vel 6) de casu agitur in quo pactum expressum 
contrarium inter debitorem et creditorem initum fuerat, i. e. solvendi 
praeter pensionem quidquid titulo taxae exigatur; c) decisiones huiusmodi 
in materia ecclesiastica de personis et bonis ecclesiasticis incompetentes sunt. 
Ceterum, cum neque ex parte iurisprudentiae ecclesiasticae uniformitas abso- 
luta habeatur, concludendum est, ex hoc fonte saltem dubium esse an 
illa clausula debitor se obligaverit implicite ad solvendam pro creditore 
taxam ricchezza mobile. Sed obligatio dubia est obligatio nulla. Clausulae 
enim quae obligationes important strictae sunt interpretationis. Quare in 
dubio retinendum est, debitorem, non obstantibus allatis clausulis, ad 
taxam ricchezza mobile solvendam non teneri. Ceterum, quidquid sit de 
vi harum clansularum, et posito etiam debitorem vi appositae clausulae 
teneri ad taxam solvendam ricchezza mobile, nec ei ius competere reten- 
tionis seu refectionis in genere; tamen neminem fugit debitorem alio iu- 
ridico titulo ab onere solvendi taxam se liberare potuisse, v. g. ope prae- 
scriptionis, etc. 


In Facto. — In instrumento anni 1768, die 17 sept., rog. Quassa no- 
tario publico, quo census inter Coll. Graecum et Coll. Germanicum, haec 
clausula posita est: ut nempe Coll. Graecum debeat quotannis Coll. Ger- 
manico solvere censum « liberum, francum et exemptum ab omni et qua- 
« cumque impositione, taxa, gabella, tam imposita quam imponenda, etiam 
«ex dato et facto Supremi Principis, et absque ulla diminutione liberum ». 
Cum haec sit clausula generalis, quae tum in constituendis pensioribus 
ab auctoritate ecclesiastica tum, in constituendis censibus, conventione 
inter partes inita, adhiberi solet, eius vis iuxta supradicta talis non est, 
ut dicatur debitorem pensionis vel summae censualis 425 scut. annuorum 
voluisse sibi assumere anno 1768 obligationem solvendi taxam ricchezza 
mobile, quae ab anno 1864 in Italia et Romae 1875 solummodo super 
reditus mobiliares in manibus creditoris imposita fuit. Haec clausula enim, 
ut docet cl.mus De Luca, liberat creditorem ab onere solvendi contribu- 
tiones et onera ordinaria, non vero exiraordinaria, et multo minus quae 
directe creditorem respiciunt, et a debitcre tamquam negotiorum gestore, 
dispositione legis, solvuntur. Addatur quod in censu constituto, clausula 
imposita, praevisae non sunt nisi contributiones ordinariae: non adsunt 
enim in praedicta clausula verba quae invocant exemptionem «a quo- 

« cumque onere vel impositione, ex quavis causa, quantumvis speciali et 
« privilegiata », quae respicere potuisset contributiones eztraordinarias. Est 
enim clausula quae apponi solet de stylo communi, et est generalis, or- 
dinaria, nec potest comprehendere contributionem extraordinariam, qualis 
est taxa ricchezza mobile, de qua sicuti neque legislator ecclesiasticus 
anno 1768, ita ueque fideles contrahentes de censu imponendo, suspicari 
poterant. Quare ne ea repetamus quae in iure dicta sunt, non obstante 
apposita clausula videtur quod Coll. Germanicum taxam ricchezza mobile 
solvere teneatur, et quia Fiscus illam exigit a Coll. Graeco, cui ius di 
rivalsa concedit, Coll. Germanicum ob negotium a Coll. Graeco gestum 
indemne hoc de taxa soluta reddere tenetur. 

Verum, dato etiam et non concesso, quod vi clausularum appositarum_ 
Coll. Graecum taxam ricchezza mobile solvere debeat, neque ius retentio- 
nis ei competat, tamen, iis quae sunt in facto diligenter perspectis, vide- 
tur Coll. Graecum optime praescriptionem liberativam invocare posse. Est 
enim praescriptio : « Acquisitio dominii per continuatam possessionem, modo 
et tempore lege statuto » (Modestinus, 1. 3, ff. de wsurp., 41,3). In facto 
siquidem est hucusque quidquid a Coll. Graeco solutum est pro ricchezza 
mobile (1872-1918) gravasse Coll. Germanicum, et quidem non coeca 
quadam oblivione vel acquiescentia, sed causa cognita (etsi non iudicii 
tramite) anno 1883. Facti nempe interpretatio data clausulae, de qua 
agitur, ab anno 1883, ea est contra quam praesens anno 1922 instituta 
est. Quamvis id denegare videatur patronus Coll. Germanici actoris, at- 
tamen id adeo certum est ut ipse non ambigat petere: « Chiede che venga 
« dichiarato che quanto al passato il Collegio Greco deve rimborsare nei 
« limiti del trentennio al Collegio Germanico l’ammontare della tassa di ric- 
« chezza mobile che ha indebitamente trattenuto ». Et quidem patronus 
wtra tricennium petere non poterat, quia spatio triginta annorum actio 
perimitur, sed in facto est Coll. Graecum indemnitatem a Coll. Germanico 
obtinuisse ab anno 1872. 

Ceterum ad praescribendum, ut notum est, praeter subiectum et ob- 
iectum capax, requiritur possessio iusta, pacifica, non interrupta, bona 
fides, titulus iustus, tempus lege constitutum. 

Nullum dubium est, in casu, an subiectum et obiectum capacia fue- 
rint praescriptione, sed insuper possessio, qua Coll. Graecum petiit et 
semper obtinuit a Coll. Germanico ab anno 1872 indemnitatem pro taxa 
riechezza mobile, iusta in sensu iuris appellari potest et debet. [lle enim 
dicitur iuste possidere qui possidet nec vi nec clam nec precerio; et talis 
possessio Coll. Graeci dicenda est. Etiam si aliquando Coll. Germanicum 
dubium expresserit, an vi appositae clausulae indemne esset Coll. Grae- 

cum reddendum pro soluta taxa ricchezza mobile, tamen, ut diximus, 
Coll. Germanicum facile convenit indemnitatem esse praestandam, et de 
facto praestitit. Nec opponi potest has discussiones inter exactores utrius- 
que Collegii locum habuisse. Nam si hae discussiones fiebant nomine et 
mandato Rectorum Collegiorum, sequeretur Rectores consensisse in indem- 
nitatem Coll. Graeco reddendam; si vero discussiones inter exactores, 
ignorantibus Rectoribus, locum habuerunt, quia indemnitates solutas Re- 
ctores adprobaverunt, sequeretur neque Rectorem Coll. Germanici unquam 
de indemnitate non reddenda dubitasse. In utraque hypothesi possessio 
Coll. Graeci apparet detenta neque vi neque clam neque precario, ideoque 
tusta possessio dicenda est. 

Insuper possessio Coll. Graeci pacifica fuit, continuata et non legaliter 
interrupta. Nam illae dissensiones legaliter non interruperunt posses- 
sionem, quia ad forum nunquam deductae fuerunt. Ut enim notum est, 
iure ad civilem interruptionem praescriptionis requiritur citatio ac litis 
contestatio (lege II et ultima Codicis, De annuali except.; Santi, Praelect. 
aur. canon, lib. II, tit. 26, n. 35, 36). 

Neque dubitari potest de bona fide Coll. Graeci. Nam bona fides in 
iure in hoc consistit, quod quis rationabiliter putet se sua possessione nemini 
iniuriam facere nullumque detrimentum iuri proprietatis afferre. Colle- 
gium autem Graecum dum petiit et obtinuit a Coll. Germanico indem- 
nitatem pro taxa ricchezza mobile soluta, bona fide agebat: a) quia cum 
Coll. Germanicum re discussa sponte solvisset indemnitatem, Coll. Grae- 
cum putabat rationabiliter se sua possessione Coll. Germanico (ex hypo- 
thesi, domino) iniuriam non facere, quod ad bonam fidem constabi- 
liendam sufficere in iure notum est; b) quia si neque citatio, neque utis 
contestatio sufficiunt ut possessor bonae fidei fiat possessor malae 
fidei, multo minus id efficere potuerunt discussiones extra iudiciales, 
quae ceterum favore Coll. Graeci conclusionem habuerunt; c) imo, ab 
initio, postquam re discussa Coll. Germanicum in concedenda indemni- 
tate consensit, dubium de bono iure Coll. Graeci exigendi illam indem- 
nitatem esse non poterat. Quod autem in decursu possessionis dubium 
oriri potuerit, bonae fidei non officit. Unde Glossa in fine capitis ultimi, 
hoc titulo de praescriptionibus, ait: « Qui dubitat an res sua sit, et habet 
«iustam causam dubitationis, adhuc dicitur bonae fidei possessor et 
« utitur fructibus» (lib. 5, quis scit, ff., de usuris, § bonae), et in hoc 
casu praescribit (Santi, Praclect. iur. canon., lib. II, tit, 26, n. 12). De 
cetero, bona fides semper praesumitur usque dum contrarium probetur 
(De Luca, De dote, disc. 115; n. 16; disc. 161, n. 51; Reiffenstuel, lib. I, 
tit. 26). 

Similiter in casu favore Coll. Graeci titulus iustus non deest. Titulus 
iustus est causa, natura sua habilis ad transferendum dominium (cap. 17. 
in Deeret. hoc titulo; et cap. 31, de decimis, lib. III. tit. 30; et cap. 1, 
in VI, hoc titulo; lib. 46, ff., hoe titulo; 1. 7, § 5, ff. pro tempore, 41-4; 
1. 4, ff. pro herede, 41-5; 1. 1, § 1, lib. 2, ff. pro don., 41-6). Iam titulus 
quo Coll. Graecum petiit et obtinuit indemnitatem pro soluta taxa 
riechezza mobile a Coll. Germanico fuit lex civilis Italica, quae dum taxam 
ricchezza mobile a Coll. Graeco exigebat, ei tamen ius retentionis seu di 
rivalsa contra Coll. Germanicum concedebat. Titulus absque dubio iustus 
est: nisi enim dictae clausulae in instrumento constitutionis census appo- 
sitae fuissent, Coll. Germanicum sponte recognovisset quod Coll. Graecum 
titulo legis civilis ius habuisset ad indemnitatem exigendam propter 
taxam ricchezza mobile, quam Coll. Graecum, tamquam ex lege negotio- 
rum gestor, pro Coll. Germanico solvisset. 

Tandem ad tempus quod attinet, absque dubio hic agitur de re immo- 
bili praescribenda. Nam, ut ait Ferraris (Bibl. verb. Praescriptio), cum 
agatur de iuribus et actionibus praescribendis, si iura et actiones sint ad 
res mobiles, sub nomine rerum mobilium veniunt; si vero ad res immo- 
biles, sub nomine rerum immobilium computantur: accessorium enim n.- 
turam sequitur principalis (42, de reg. iur., in VI). In casu agitur de iure 
quod se refert ad reditus ex censu qui inter res immobiles adnumeratur 
(Ferraris, op. cit. loc. cit.). Etiam si extra dubium sit, in casu, praescri- 
ptionis qualitates requiri iuxta antiquam canonicam legislationem, tamen 
ad terminos praescriptionis quod spectat, cum nihil in re novus Codex iuris 
canonici habeat, qui nullam dispositionem transitoriam sancivit, regulam 
ex Codice civili italico desumendam in casu putamus. Sane in can. 1508 
Codicis iuris canonici dicitur: « Praescriptionem tam acquirendi et se 
« liberandi modum prout est in legislatione civili respectivae Nationis, 
« Ecclesia pro bonis ecclesiasticis recipit, salvo praescripto canonum qui 
« sequuntur ». Iam in dispositionibus transitoriis Codicis italici n. 47, di- 
citur: « Le prescrizioni cominciate prima dell’attuazione del nuovo Codice 
«sono regolate dalle leggi anteriori. Nondimeno le prescrizioni incomin- 
«ciate prima della detta attuazione e per le quali secondo le leggi ante- 
«riori si richiederebbe ancora un tempo maggiore di quello fissato dal 
« nuovo Codice, si compiono col decorso del tempo fissato in esso, com- 
« putabile dal giorno dell’attuazione del medesimo ». Iamvero, in can. 1511 
Codicis iuris canonici statuitur: « Res immobiles, mobiles pretiosae, iura, 
« actiones, sive personales sive reales, quae pertinent ad Sedem Aposto- 
«licam, spatio 100 annorum praescribuntur. Quae vero ad aliam perso- 
«nam moralem ecclesiasticam, spatio 30 annorum ». Igitur praescriptio 


S. Romana Rota 525 


rerum immobilium ecclesiasticarum Codice canonico praescribuntur spatio 30 
annorum, dum antiquo iure spatium 40 annorum requirebatur. Et cum 
nihil statutum sit quoad dispositiones transitorias, iuxta canonem cita- 
tum 1508 dispositiones transitoriae Codicis civilis Italici in casu accipiun- 
tur, hoc est, casui applicatur terminus novus triginta annorum. Iam 
extra controversiam est inter partes, Coll. Graecum esse in possessione 
iuris recipiendi indemnitatem a Coll. Germanico ab anno saltem 1883, 
quo Coll. Germanicum indemne reddidit Coll. Graecum pro ricchezza mo- 
bile quam Coll. Graecum pro Coll. Germanico ab anno 1872 solvit. Quae 
possessio solum citatione Coll. Germanici contra Coll. Graecum anno 1922, 
die 18 novembris, interrupta est (lib. 2, et ultima Codicis, de annali exce- 
ptione; cfr. Cod. civ. ital., art. 2125). Qua de re tempus sufficiens elapsum 
est, ut Coll. Graecum praescriptionem complere potuerit. Nec Coll. Ger- 
manico prodest affirmare, se pluries his solutionibus indemnitatis oppo- 
suisse. Notum est enim, ut supra animadvertimus, tantummodo cita- 
tione vel oblatione libelli vel in genere actibus iudicialibus, de quibus 
in citato articulo Codicis italici sermo est, quodque etiam iure canonico 
semper receptum fuit, possessionem civiliter interrumpi (cfr. Ricci, Corso 
teorico—pratico di diritto civile, vol. 5, cap. I, n. 54 et seq.; Santi, Prae- 
lect., lib. II, tit. 26, et passim omnes Doctores). Neque in casu inter- 
ruptio naturalis praescriptionis unquam locum habuit, ut constat ex 
actis in facto. 

Verum, dato etiam et non concesso, quod ad praescribendum in casu 
terminus vetus, i. e. spatium 40 annorum requireretur, hoc tempus pos- 
sessionis in Coll. Graeco verificatur. Etenim, in casu agitur de quasi pos- 
sessione iuris obtinendi a Coll. Germanico indemnitatem pro taxa ric- 
chezza mobile quam Coll. Graecum pro Coll. Germanico ab anno 1872 
usque ad annum 1922, quo civilis interruptio, ut diximus, accidit, solvit. 
Etiamsi prima indemnitas, una cum transactis solutionibus, ab anno 1883 
initium habuerit, tamen Coll. Graecum in quasi possessione iuris has in- 
demnitates exigendi ab anno 1872 fuisse, tenendum est. Enimvero, ut 
Coll. Graecum dicatur fuisse in quasi possessione iuris exigendi indemni- 
tatem pro ratis solutis taxae ricchezza mobile, necessarium non est ut 
Coll. Graecum realiter tali inure ab anno 1872 usum sit, sed sufficit ut 
Coll. Graecum ab anno 1872 tutam et immediatam possibilitatem haberet 
utendi iure exigendi indemnitatem a Coll. Germanico. Ut enim quis rem 
aliquam vel ius aliquod possideat, inxta acceptatam ab omnibus notio- 
nem possessionis, non requiritur ut quis semper actu rem detineat cor- 
poraliter vel ius semper actu exerceat, sed sufficit ut, dum relatio corpo- 
Talis vel facti inter possessorem et rem vel ius possessum intercedit, pos- 

sessor habeat tutam rei corporalis vel iuris exercendi possibilitatem (Cod. 
civ. ital., art. 685; Cod. germ., art. 854; Cod. gall., art. 2228; Cod. austr., 
§ 309; Ruggeri, Il possesso e gl’istituti di diritto prossimi ad esso). Iam- 
vero, Coll. Graecum hance possibilitatem tutam et immediatam utendi 
iure exigendi indemnitatem a Coll. Germanico ab anno 1872, saltem de 
facto habebat, quia lex civilis hoc ius di rivalsa ab anno 1872 ei tribuit. 
Unde etiam si eius actio efficaciter opposita exceptione pacti conventi a 
Coll. Germanico repelli potuisset, tamen lex civilis, quae ius obtinendi 
indemnitatem a Coll. Germanico dedit Coll. Graeco, saltem Coll. Grae- 
cum posuit in quasi possessione iuris illam indemnitatem exigendi. Pro- 
fecto, si Coll. Germanicum contra Coll. Graecum restitisset, et vi pacti 
conventi petitam indemnitatem negasset, Coll. Graecum quasi possessionem 
iuris exigendi indemnitatem amisisset, quia tuta disponibilitas iuris ei de- 
fecisset. E contrario, quando Coll. Graecum anno 1883 ius, ei lege civili 
concessum, exercuit ac indemnitates etiam transactas ab anno 1872 pe- 
tiit, Coll. Germanicum nullo iudiciali actu restitit et post brevem di- 
scussionem extraiudicialem, libere quod ab eo petitum est solvit: hinc 
Coll. Graecum in adepta possessione ab anno 1872 mansit. Ut patet, 
hic non agitur de possessione perceptae indemnitatis, sed de quasi pos- 
sessione iuris exigendi indemnitatem, quae quasi possessio opera ipsius 
legis civilis ab anno 1872 initium habuit. Iam ab anno 1872, spatium 50 
annorum lapsum est: ergo tempus praescriptionis satis superque etiam 
iuzta antiquam legislationem canonicam completum est. 

Qua in re animadvertere opportunum erit quod, posita bona fide 
et possessione quadragenaria, etiam absque titulo praescriptio contra 
bona immobilia ecclesiastica ante Codicem obtinebat, ut docent Docto- 
res, inter quos Pirhing, hoc titulo, n. 95.,; Barbosa, Santi, et passim 
omnes Doctores. 


Quibus omnibus tum in iure cum in facto perpensis, Christi nomine 
invocato, Nos infrascripti Auditores de turno, pro tribunali sedentes et 
Deum solum prae oculis habentes, decernimus, declaramus, et definitive 
sententiamus, proposito dubio: « An Pontificium Collegium Graecum te- 
« neatur refundere Pontificio Collegio Germanico—Hungarico taxam vulgo 
« riechezza mobile ab hoc Fisco solutam et solvendam super censum in 
« sorte scut. 17,000, de quo in instrumento 16 septembris 1768 rog. Quassa, 
«et quoad praeteritum a qua die» respondentes: Negative. In expensas 
omnes iudiciales Pontificium Collegium Germanicum condemnamus. 

Ita pronunciamus, mandantes Ordinariis locorum et ministris tribu- 
nalium ad quos spectat, ut exsecutioni mandent hanc nostram definitivam 

sententiam ad tramitem tituli XVII, lib. IV, Codicis iuris canonici, et 
adversus reluctantes procedant iuxta normam ss. canonum et praeser- 
tim cap. 3, sess. 25, Concilii Tridentini, De Reformationc, et canonis 1924 
Cod. iur. can., iis adhibitis exsecutivis ac coércitivis mediis, quae magis 
opportuna et efficacia pro rerum adiunctis exstitura sint. 

Romae, in sede Tribunalis 8. R. Rotae, 22 iunii 1923. 


Franciscus Solieri, Ponens. 
Iosephus Florczak. 


Ubaldus Mannucci. 
L. #8 S. 


Ex Cancellaria, 20 iulii 1923 


T. Tani Notarius. 

DIARIUM ROMANAE CURIAE 


S. CONGREGAZIONE DEL CONCILIO 
AVVISO 


Si rende noto che le iscrizioni degli ecclesiastici per la pratica di diritto 
presso lo Studio della Sacra Congregazione del Concilio si chiuderanno il giorno 
31 del corrente ottobre, e che il giorno 5 del prossimo novembre se ne ini- 
ziera& il corso. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si 6 degnato di nominare: 


18 agosto 1923. L’Emo Sig. Cardinale Camillo Laurenti, Membro della Com- 
missione per la interpretazione del Codice di diritto 
canonico. 

23 > » L’Emho Sig. Cardinale Gaetano Bisleti, Protettore dell’Isti- 
tuto delle Figlie di S. Giuseppe, di Rivalta Torinese. 

21 settembre » Monsig. Angelo Rotta, Arciv. tit. di Tebe, Internunzio apo- 
stolico nell’America Centrale, Internunzio aposto- 
lico presso la Repubblica di Panama. 


23 a » L’Emo Sig. Cardinale Oreste Giorgi, Protettore dell’ Istituto 
delle Serve di Gest, di Varsavia. 
» » » Monsig. Pietro Benedetti, Arciv. tit. di Tiro, Delegato apo- 


stolico a Cuba e Portorico, Reggenie la Internun- 
ziatura apostolica di Haiti. 


Con Brevi Apostolici, il Santo Padre Pio XI, felicemente regnante, si é 
degnato di nominare: 


Assistente al Soglio Pontificio: 


3 agosto 1923. Monsig. Antonio Coudert, arcivescovo di Colombo. 
29 » » Monsig. Federico Polloni, vescovo di Bertinoro. 
7 settembre » Monsig. Gennaro Trama, vescovo di Lecce. 


Protonotari Apostolici ad instar participantium: 


17 luglio 1923. Monsig. Giovanni Battista Le Camus, della diocesi di Mar- 
tinica. 

20 » » Monsig. Costantino Tormo Casanova, dell’ archidiocesi di 
Valenza. 

27 luglio 1923. Monsig. Dionigi Mosonyi, della diocesi di Cinque Chiese. 


31 » » Monsig. Agostino Massart, dell’archidiocesi di Cambrai. 

» » »  Monsig. Giovanni Battista Carlier, della medesima archi- 
diocesi. 

10 = agosto »  Monsig. Francesco Rosso, dell’archidiocesi di Vercelli. 

13 » »  Monsig. Nicolangelo De Agostini, dell’archid. di Benevento. 

» » »  Monsig. Luciano Rivas Santiago, dell’archidioc. di Siviglia. 

17 settembre » Monsig. Francesco Lorenzo French, della diocesi di Pem- 
broke. 


Prelati domesticit di Sua Santita: 


1 maggio 1923. Monsig. Tommaso O’ Donnel, dell’archidiocesi di Toronto. 


22 luglio » Monsig. Valerio Valeri, della diocesi di Citta della Pieve. 
» » »  Monsig. Augusto Pelzer (Roma). 
» » »  Monsig. Enrico Carusi (Roma). 
23 » »  Monsig. Carmine de Palma, dell’archidiocesi di Bari. 
25 » »  Monsig. Stefano Foester, della diocesi di Hamilton. 
3 agosto »  Monsig. Prosdocimo Cerato, della diocesi di Padova. 
» » »  Monsig. Giovanni Galvan, della medesima diocesi. 
4 » »  Monsig. Pietro Giorgio Marion, del Vicariato Apostolico 
della Carolina Settentrionale. 
» » »  Monsig. Cristoforo Dennen, def medesimo Vicariato. 
7 » »  Monsig. Enrico Merizzi, della diocesi di Borgo San Sepolcro. 
8 » » Monsig. Massimiliano Caron, della diocesi di Versailles. 
11 » »  Monsig. Giovanni Tommaso Mc Elroy, della diocesi di Char- 
leston. 
13 » »  Monsig. Antonio Teutonico, dell’archidiocesi di Benevento. 
16 » »  Monsig. Muzio Mazzella, della medesima archidiocesi. 
20 » »  Monsig. Raffaele Lovera, della archidiocesi di Caracas. 
21 » » Monsig. Michele Landa, dell’archidiocesi di Benevento. 
23 » » Monsig. Francesco Segesser, della diocesi di Basilea. 
25 » »  Monsig. Carmelo Scarpa, della diocesi di Capaccio Vallo. 
29 » »  Monsig. Clemente Treiber, della diocesi di Cleveland. 
» » »  Monsig. Gilberto Jenning, della medesima diocesi. 
8 settembre » Monsig. Piersante Borghesi, della diocesi di Bertinoro. 
12 » » Monsig. Donaldo Ranaldo Mac Donald, della diocesi di 
Alexandria sull’Ontario. 
15 » » Monsig. Fiorenzo Canuti, della diocesi di Citt& della Pieve. 
» » »  Monsig. Silvino Tomba, della diocesi di Verona. 
17 » » Monsig. Zefirino Lorrain, della diocesi di Pembroke. 
» » »  Monsig. Bernardo Giuseppe Kiernan, della medes. diocesi. 
» » »  Monsig. Bronislao Jankowski, della medesima diocesi. 
ONORIFICENZE 


Con Brevi Apostolici il Santo Padre Pio XI, felicemente regnante, si é 
degnato di conferire: 


Il Cavalierato dell’Ordine Piano: 
1 settembre 1923. Al sig. conte Agostino Ravano, dell’archidiocesi di Genova. 

La Commenda con placca dell’Ordine di San Gregorio Magno, classe civile: 


31 luglio 1923. Al sig. Emilio Beco, dell’archidiocesi di Malines. 


La Commenda dell’Ordine di San Gregorio Magno, classe civile: 


24 giugno 1923. Al sig. Luigi de’ baroni Genova, dell’archidiocesi di Chieti. 
13 luglio » Al sig. Guglielmo D’Aranjo (Portogallo). 


17 » » Al sig. Fernando Botet de Lacaze, della diocesi di Agen. 

25 » » Al sig. avv. Paolo Nourisson, dell’archidiocesi di Parigi. 

4 agosto » Al sig. avv. Luigi Toeschi (Roma). 

11 » » Al sig. avv. Ashkar Bounet, Bey, residente in Alessandria 
d’Egitto. 

20 » » Al sig. prof. Ignazio Spiridon, della diocesi di Nizza. 

22 » » Al sig. Tommaso K. Maher, della diocesi di Cleveland. 

» » » Al sig. Cesare Grasselli, della medesima diocesi. 

1 settembre » Al sig. conte Enrico Matteo Passi, della diocesi di Treviso. 

6 » » Al sig. Armando de Behault de Dornon, dell’archidiocesi 
di Malines. 

12 » » Al) sig. cav. Edoardo Boutry, della diocesi di Lilla. 


Il Cavalierato dell’Ordine di 8S. Gregorio Magno, classe civile: 


7 aprile 1923. Al sig. Antonio Lang, dell’archidiocesi di Monaco e Frisinga. 
” » » Al sig. Giovanni Rauch, della medesima archidiocesi. 


16. luglio » Al sig. Alfredo Monaci (Roma). 
23 » » Al sig. Pietro Lacoste, della diocesi di Tournay. 
» » » Al sig. avv. Carlo Baussan, dell’archidiocesi di Parigi. 
24 » » Al sig. prof. Giovanni Pellegrino, della diocesi di Lecce. 
» » » Al sig. Giacomo Vincio, dell’archidiocesi di Torino. 
» » » Al sig. Pio Rumor, della diocesi di Vicenza. 
26 » » Al sig. Angelo Micallef, del Vicariato apostolico d’Egitto. 
> » » Al sig. ing. Michele Moscatelli, del medesimo Vicariato. 
» » » Al sig. Zaccaria Sabella, del medesimo Vicariato. 
27 » » Al sig. dott. Eleuterio Modinos, del medesimo Vicariato. 
» » » Al sig. Vittore Carrez, della diocesi di Arras. 
31 » » Al sig. Antonio Schultz, della diocesi di Minster. 
2 agosto » Al sig. dott. Leopoldo Peratoner, dell’archidiocesi di Udine. 
» » » Al sig. Ludovico Cornelio Gerardo Verhulst, della diocesi 
di Harlem. 
4 » » Al sig. Carlo Jacques, della diocesi di Lilla. 
» » » Al sig. Enrico Bayart—Dassonville, della medesima diocesi. 
» » » Al sig. Alfonso Spriet, della medesima diocesi. 
» » » Al sig. Alberto Maeght, della medesima diocesi. 
» » » Al sig. Francesco Bernard, della medesima diocesi. 
» ) » Al sig. Enrico Duprez—Dalle, della medesima diocesi. 
6 » » Al sig. Luigi Evangelisti (Roma). 
16 » » Al sig. Domenico Patrone, della diocesi di Luni e Sarzana. 
17 » » Al sig. cav. Francesco Pothmann, dell’arcbidioc. di Colonia. 
20 » » Al sig. prof. Giulio Pompei (Roma). 
30 » » A) sig. prof. Aurelio Mistruzzi (Roma). 

31 agosto 1923. Al sig. Luigi Balbiani, dell’archidiocesi di Milano. 


1 settembre » Al sig. Carlo Bombrini, dell’archidiocesi di Genova. 
7 » » Al sig. Luigi Ugolini, della diocesi di Bertinoro. 
10 » » Al sig. dott. Raffaele d’Andria (Roma). 


» » » Al sig. Arnoldo Bartolomeo Burgers, della diocesi di Harlem. 
» » » Al sig. Enrico Borghols, della medesima diocesi. 


11 » » Al sig. Paolo Hautteceeur, della diocesi di Lilla. 
13 » » Al sig. Giuseppe Paiotta, della diocesi di Marsico e Potenza. 
17 » » Al sig. prof. Luigi Winkler, della diocesi di Bressanone. 


La Commenda dell’Ordine di 8S. Silvestro Papa: 


28 luglio 1923. Al sig. cav. Casimiro Mottironi (Roma). 


2 agosto » Al sig. cav. Enrico Antonio Dubois, dell’archid. di Parigi. 
» » » Al sig. cav. Alfredo Giovanni Mason, della medesima archid. 
2 » » Al sig. cav. Michelangelo Pulieri (Roma). 


Il Cavalierato dell’Ordine di 8. Silvestro Papa: 


23 luglio 1923. Al sig. Arturo van Poeck, dell’archidiocesi di Malines. 
11 agosto » Al sig. Carlo Schumacher, dell’archidiocesi di Colonia. 


21 » » Al sig. Felice Gasparri (Roma). 

» » » Al sig. Guido Luzzi (Roma). 

» » » Al sig. Tito Benedetti (Roma). 

1 settembre » AlN. U. dott. Roberto de Ferrari, della diocesi di Treviso. 


MAGGIORDOMATO DI SUA SANTITA 


NOMINE 


Con Biglietti di S. E. Riha Monsig. Maggiordomo, il Santo Padre Pio XI, 
felicemente regnante, si é degnato di nominare: 


Camerierit Segreti Soprannumerari di S. 8.: 


9 luglio 1923. Monsig. Enrico Schierano, della diocesi di Asti. 
4 agosto »  Monsig. Cosimo Fiorino, dell’archidiocesi di Taranto. 
7 > »  Monsig. Giuseppe Costantino Weber, della diocesi di Basi- 
lea e Lugano. 
» » » Monsig. Antonio Bravi, della diocesi di Fano. 
» »  Monsig. Angelo Bacilieri, della diocesi di Verona. 
16 » » Monsig. Cornelio Adriano Antonio van Son, della diocesi 
di Boisle—Due. 
20 » »  Monsig. Giovanni Battista Barella, delia diocesi di Ales- 
sandria. 
20 scttembre » Monsig. Maurizio Santos (Portogallo). 
24 » » Monsig. Michele Weiskopf, della diocesi di Bressanone. 
» » » Monsig. Giuseppe Grinner, della medesima diocesi. 


» » »  Monsig. Sebastiano Rieger, della medesima diocesi. 


— 

Camerieri Segreti di Spada e Cappa Soprannumerari di 8. 8.: 


19 aprile 1923. Il sig. Antonio Rostoworowski, della diocesi di Lublino. 
16 agosto » Ii sig. Guglielmo Simpson, dell’archidiocesi di Filadelfia. 
» Ii sig. Luigi Fitzpatrick, della medesima archidiocesi. 
» » » Ii sig. Patrizio J. Lawler, della medesima archidiocesi. 


Camerieri d’onore in abito paonazzo di 8. 8.: 


3 agosto 1923. Monsig. Ferruccio Pavolini, della dioc. di Massa Marittima. 


25 . » Monsig. Giovanni Panico (Roma). 
24 settembre » Monsig. Pietro Dos Santos, della diocesi di Campinas. 
» » » Monsig. Francesco Botti, della medesima diocesi. 


Cameriere d’onore di Spada e Cappa soprannumerario di 8. S8.: 


17 agosto 1239. Tl sig. Giovanni M. de Marinis, dell’archidiocesi di Aquila. 


Cappellano d’onore extra Urbem di 8. S.: 
24 luglio 1923. Monsig. Emmanuele Meotti, dell’archidiocesi di Bologna. 


NECROLOGIO 

17 agosto 1923. Monsig. Michele Miroff, Arcivescovo tit. di Teodosiopoli, di 
rito bulgaro. 

19 5 » Monsig. Giuseppe Van Reeth, Vescovo di Galle. 

27 » » Monsig. Adriano Alessio Fodéré, Vescovo di San Giovanni 
di Moriana. 


5 settembre » Monsig. Tommaso Byrne, Vescovo di Nashville. 
Monsig. Domenico Pasi, Vescovo di Macerata e Tolentino. 
Monsig. Agostino Giustiniani, Vescovo tit. di Eno. 

